qundao/data-zh-poetry huggingface dataset:
詹君行
作者：刘崧
朝代：明
体裁：古风

易君本姓詹，旧是宜春人，父因避祸窜本姓，市药海上终其身。君独怀乡心未改，万里从亲衣斑綵。东游曾过金精山，最爱峰峦蔚神采。后来父死南海头，负骨返葬山之丘。坟前螺石云五色，下有江水相交流。结庐庐墓霜露宿，采山更筑城西屋。娶妇生男乡井同，二十年来变音俗。故藏只有岐黄书，种药南园时自锄。刀圭白昼摄龙虎，灯火深夜笺虫鱼。长沙不作医绝响，金匮玉函竟谁仿。临川学士青城仙，感子钩玄重嗟赏。我闻葛洪好鍊丹，海内名山多往还。似君心性本清逸，服御元气良非艰。大冠长衣玉雪质，岂以寻常混踪迹。清秋乘月倒芳尊，却话当年泪沾臆。我歌詹君行，歌短难为情。昔人忧患勿复道，宜尔子孙歌太平。
访周叔用不遇
作者：刘崧
朝代：明
体裁：五言律诗

归近意不怿，独行寻故人。岁年浑欲暮，心迹转相亲。水入苍葭乱，霜侵碧树匀。终然不可见，但讶往来频。
访廉泉亭拜赵清献苏文忠胡忠简三先贤遗像
作者：刘崧
朝代：明
体裁：五言律诗

古寺青芜里，东风夕照馀。阶除流水过，井甃白云虚。遗迹今何似，清心只自如。高亭烟雾色，惨淡昔人书。
访张其玉山居
作者：刘崧
朝代：明
体裁：七言律诗

十载奔驰未息戈，幽人依旧碧山阿。小桥断岸穿杨柳，高竹清池荫薜萝。抱膝真成梁甫叹，过门空感接舆歌。田园坐废还漂泊，辜负东皋雨满蓑。
访易复初雍塘新居
作者：刘崧
朝代：明
体裁：七言律诗

幽人卜筑向林丘，新辟园池引涧流。屋头栽竹连两疃，门外种苗方十畴。云深犬吠风叶落，日晏鸡鸣烟火收。架上有书尊有酒，不辞终岁此淹留。
访杜巡检不遇留题早禾官舍
作者：刘崧
朝代：明
体裁：七言绝句

候吏庭閒散绿苔，银鞍何处未归来。寒塘九月风烟净，惟见芙蓉一树开。
访杜巡检不遇留题早禾官舍
作者：刘崧
朝代：明
体裁：七言绝句

早禾渡头不相遇，青山岩前还独归。想见它山逐狐兔，苍鹰掠地马如飞。
访罗允道值出城晚归
作者：刘崧
朝代：明
体裁：七言律诗

已出三华离蕊宫，还过栗里访陶公。寻幽独恨芳春暮，对酒空怀此日同。蒲柳回塘新雨绿，松杉横阁晚霞红。可能城市归来早，犹及酣吟紫翠中。
访胡隐君山居
作者：刘崧
朝代：明
体裁：七言绝句

屋后青山乱入云，屋前春树绿纷纷。松窗晒药无人到，时见西岩过鹿群。
读范太史诗赋长歌一首以识感慕之私
作者：刘崧
朝代：明
体裁：古风

麒麟凤凰不世出，我思美人宁有终。飘然一去不可挽，徒令四海歌清风。慷慨范夫子，行高身益穷。读书白云下，养母青山中。大布之衣乌角巾，于世不牾亦不同。时来清江弄明月，潇洒绝似商山翁。中年徒步谒京国，一鹗矫矫飞南东。群龙方满朝，怪尔独来晚。岂无五色线，可补舜华衮。当时作者杨与虞，倡和往往谐笙竽。蓝田共拟雪色玉，沧海独携明月珠。一朝低徊去台阁，骑马南入闽中幕。幕中三士总知名，江海高风动寥廓。蹇予束发弄笔时，已解窃写早朝诗。独怜生晚堕荒僻，每诵制作增涟洏。峨峨百丈遗灵阜，安得披榛荐卮豆。兹晨再读海康槁，玉立疏髯恍神觏。嗟哉老成今不存，筝笛满耳愁喧喧。百年气运有屯复，月落江南空断魂。
读萨天锡诗
作者：刘崧
朝代：明
体裁：七言律诗

三策当年动赤墀，一官南郡奏朱丝。参军情性丹阳酒，御史声华白下诗。骐骥雪迷沙苑道，凤凰春隔上林枝。江淮萧瑟风流远，独坐秋山有所思。
读辛好礼闽中诗感赋一首
作者：刘崧
朝代：明
体裁：七言律诗

当年骑马入闽山，一路题诗记客关。谁遣精魂留海上，空遗咳唾落人间。兵戈何计牵微禄，瘴疠徒闻困旅颜。风雨小窗孤烛夜，为君掩卷泪潸潸。
谒古石固祠因观宋高宗御赐遗物
作者：刘崧
朝代：明
体裁：七言律诗

乱山盘束五龙堆，万木萧森一径开。白涧滩声兼地动，崆峒云气度江来。柘袍鸾凤辉寒日，宝带山河拱上台。古庙丹青犹赫奕，百年遗物使人哀。
谒靖安昭灵庙赋柬袁茂才
作者：刘崧
朝代：明
体裁：古风

昭灵古祠蔚森爽，祠下流波日奔荡。啼鸦枯柳当两楹，落日青峰照银榜。秭归西阻蜀江口，云盖风舆自来往。常时酾酒击鸣鼓，辄有灵风动虚幌。楚王宫殿久寂寞，万里晴云色苍恍。神龙自合晦渊潜，凤鸟胡为在罗网。此邦祠宇出何代，恍惚湘楚同风壤。石竹丛深山鬼愁，江篱花落文鱼上。清秋旅怀百忧集，感子追游慰遐赏。明时礼乐遍寰宇，肯使幽忠滞榛莽。享仪每诏县官给，祀典犹闻宗伯掌。捍菑禦患光故国，愤义终能肃群仰。湘南屯戍苦未休，长笑因之起悲怆。
谢李克贞送盐
作者：刘崧
朝代：明
体裁：五言律诗

食淡怜吾病，分盐感子情。解苞惊落雪，进饭惜含英。远道枫初陨，閒门草屡生。艰难愧滋味，幽兴在藜羹。
谢陈尹文彬惠瓜
作者：刘崧
朝代：明
体裁：七言律诗

喜闻令尹瓜田熟，初折还能及远人。带雨抱来青玉润，含霜剖破紫琼新。客怀洗涤清无暑，农圃歌谣政有神。待报独惭瑶玖后，题诗频寄锦江春。
谩题
作者：刘崧
朝代：明
体裁：七言绝句

为谢高阳旧酒徒，相逢从此莫言酤。野鸟不知官禁苦，向人犹自说提壶。
谩题子彦弟孟浪集诗稿
作者：刘崧
朝代：明
体裁：七言律诗

仲也才高更苦心，可堪孟浪剧雄沉。沧溟光采浮天阔，泰华根株拔地深。直道河汾徒自屈，穷居东野竟悲吟。只今放意云林下，对饮从教雪满簪。
谭骧病目累日王以文进药愈之因诗柬谭仍以美王云
作者：刘崧
朝代：明

城西谭骧诗最工，骨格瘦紧精神充。？？六月暑竟夕，烧烛读书双眼红。迎风眵泪时簌簌，隔花烟雾方濛濛。科头颦蹙谢过客，十日枯坐幽房中。王君闻之惜英俊，走马来问为忧忡。探囊试药启羞涩，惧彼白翳侵其瞳。冷然沃以寒冰雪，眉睫洒洒生清风。朝行犹眩阶下蚁，暮出已辨天边鸿。只今豪吟饮大酒，青白顾盼何英雄。吁嗟王君习静者，精艺乃尔能神通。卜商张籍苦不遇，枉使千载称盲翁。速令沽酒市肥羜，往谢昔者开明功。谭骧谭骧慎尔明与聪，王君之德无终穷。
谷云
作者：刘崧
朝代：明
体裁：五言律诗

冉冉复离离，秋云出谷时。偶然随雨散，忽谩被风吹。岩润龙先觉，林阴鹤未知。何人为招隐，吟断小山诗。
豫章感事三首
作者：刘崧
朝代：明

夜月照南营，群儿学弄兵。纸旗来似雪，争说打围城。御史青骢马，经年未得回。东华门外路，浑似凤凰台。湖面无多阔，淤填菜疃斜。年年春雨满，湖水入人家。
豫章感事三首·其一
作者：刘崧
朝代：明
体裁：五言绝句

夜月照南营，群儿学弄兵。纸旗来似雪，争说打围城。
豫章感事三首其三
作者：刘崧
朝代：明
体裁：五言绝句

湖面无多阔，淤填菜疃斜。年年春雨满，湖水入人家。
豫章感事三首其二
作者：刘崧
朝代：明
体裁：五言绝句

御史青骢马，经年未得回。东华门外路，浑似凤凰台。
贫居二首
作者：刘崧
朝代：明

种瓜苦不实，閒草各已花。抱锄忍朝饥，对之以长嗟。蓬门昼长掩，游釜亦有蜗。破屋乃无茆，雨来安可遮。聊持手中卷，展玩至日斜。荣枯与得丧，来往宁有涯。悠然达其会，忧戚焉能加。种麦在高丘，丘长草生满。秋馀乃无雨，秀色遂枯短。朝行垄间蹊，暮息林下疃。荷锄待春风，时至谅不远。东邻桃李花，终岁实纂纂。生理宁独艰，如何乐疏散。
贫居二首·其一
作者：刘崧
朝代：明
体裁：古风

种瓜苦不实，閒草各已花。抱锄忍朝饥，对之以长嗟。蓬门昼长掩，游釜亦有蜗。破屋乃无茆，雨来安可遮。聊持手中卷，展玩至日斜。荣枯与得丧，来往宁有涯。悠然达其会，忧戚焉能加。
贫居二首其二
作者：刘崧
朝代：明
体裁：古风

种麦在高丘，丘长草生满。秋馀乃无雨，秀色遂枯短。朝行垄间蹊，暮息林下疃。荷锄待春风，时至谅不远。东邻桃李花，终岁实纂纂。生理宁独艰，如何乐疏散。
赋别丁文甫之蓝田得水字
作者：刘崧
朝代：明
体裁：七言绝句

故人东去春山里，落日相邀醉南市。别情不及雨馀云，送君更度蓝田水。
赋别南涧诸友人
作者：刘崧
朝代：明
体裁：古风

岁杪无淹晷，归人滞山居。兹晨复不发，明日当岁除。宴会良已勤，愁思独不舒。愿回投辖意，一解送行车。
赋南园敧笋
作者：刘崧
朝代：明
体裁：七言绝句

秾花嫩蕊各争春，乳燕鸣鸠亦恼人。偃蹇南园敧竹笋，独依榛藋蔽閒身。
赋壁煤
作者：刘崧
朝代：明
体裁：五言律诗

窗下煮茶久，烟煤半壁生。君看太玄者，此岂一朝成。光可敌玈玉，坚疑铸铁城。未黔嗟孔突，恋恋愧吾情。
赋得临清亭四时词四首就录奉寄窦逸士
作者：刘崧
朝代：明

门外东风吹柳条，晴烟翡翠满兰苕。殷勤几曲洪陂水，漂得飞花出画桥。绿竹阴沈白昼长，石渠流水稻花香。纶巾羽扇閒无奈，自起开窗送夕阳。虚度山头宿雾收，夜来风雨报新秋。阶前流水深三尺，不遣渔人系钓舟。碧瓦疏棂带粉墙，梅花照影淡生香。朔风不解东流水，吹起飞霜满石床。
赋得临清亭四时词四首就录奉寄窦逸士·其一
作者：刘崧
朝代：明
体裁：七言绝句

门外东风吹柳条，晴烟翡翠满兰苕。殷勤几曲洪陂水，漂得飞花出画桥。
赋得临清亭四时词四首就录奉寄窦逸士其三
作者：刘崧
朝代：明
体裁：七言绝句

虚度山头宿雾收，夜来风雨报新秋。阶前流水深三尺，不遣渔人系钓舟。
赋得临清亭四时词四首就录奉寄窦逸士其二
作者：刘崧
朝代：明
体裁：七言绝句

绿竹阴沈白昼长，石渠流水稻花香。纶巾羽扇閒无奈，自起开窗送夕阳。
赋得临清亭四时词四首就录奉寄窦逸士其四
作者：刘崧
朝代：明
体裁：七言绝句

碧瓦疏棂带粉墙，梅花照影淡生香。朔风不解东流水，吹起飞霜满石床。
赋得临清亭四时词四首就录奉寄窦逸士往时杨清溪为乡先达菊存陈公作种菊图工妙逼真去之六十馀年其五世孙继先乃得之于其仲父有实家盖其家故物也出以示余因题其后以致景仰之意·其一
作者：刘崧
朝代：明
体裁：七言绝句

先生风致已丘墟，海上还传种菊图。五世诸孙方学殖，肯教三径只荒芜。
赋战旗得营字
作者：刘崧
朝代：明
体裁：五言律诗

疾风吹大旗，西出洛阳城。鸢鸟并飞动，熊虎歘纵横。披拂中军帐，飘扬列骑营。万人回首处，太白独分明。
赋水作玉虹流送子启之赣
作者：刘崧
朝代：明
体裁：五言律诗

赣江不可极，双注碧云中。出峡几千丈，青天垂玉虹。系船沙碛雨，挂席石潭风。八月寻源去，相思秋树红。
赋清江送廖子谦之临江
作者：刘崧
朝代：明
体裁：五言律诗

清江清见底，千尺下沈沈。白鸟晴飞远，石龙云卧深。遥知在泮乐，好听濯缨吟。念此登临地，因之见夙心。
赋澄江月送别
作者：刘崧
朝代：明
体裁：古风

澄江江水清且深，明月下照愁人心。浮澜浅浪惊不定，当空涌出千黄金。此时使客宴高阁，坐爱流光入帘幕。牛矶风定翠旗翻，蛟窟天寒宝珠落。长洲菁菁杜若生，送君东下歌扬舲。题诗若过旧游处，月色江声无限情。
赋澄江赠友人别
作者：刘崧
朝代：明
体裁：古风

澄江之水清如油，春澜漫漫光欲流。微风忽动白鸥渚，明月正上金渔洲。洲前美人綵舟发，起唱吴歌踏江月。别愁深浅君自知，江流不断长相思。
赋玉笥山送杨主簿公望之清江
作者：刘崧
朝代：明
体裁：五言排律

主簿才名盛，之官万里遥。登临当别地，感慨欲行朝。稍离金华界，还瞻玉笥标。天光浮巀嶪，云气上岧峣。紫盖麒麟府，青莲翡翠翘。覆箱看雪积，法乐听风飘。近侍丹台耸，尊居绛节朝。彤霞秋闪闪，太白夜迢迢。汉帝传金箓，秦娥奏玉箫。子真元自隐，公远更谁招。夕雾栖寒谷，春风动泬寥。烟云千壑转，宇宙一岑超。此去期应及，来游趣自饶。避人骑瘦马，留客解金貂。山术宜秋煮，炉丹足夜烧。题诗黄叶嶂，携手白云椒。静倚迎晨旭，长歌激暮飙。终言眷官府，未可狎渔樵。野迥齐桃叶，沙晴暗柳条。赋题惊草率，饯迈愧萍薸。疏雨沾行李，飞云逐去桡。清江百里外，东望极旻霄。
赋白纻词赋赠旷伯逵归豫章
作者：刘崧
朝代：明
体裁：古风

吴姬十五鬟初结，白纻新裁光照雪。手折芙蓉上彩舲，自唱吴歌送行客。玉盘馔列鱼与凫，美酒丝络黄金壶。江寒月出欢未极，城上霜飞啼晓乌。唱吴歌，歌白纻，拂袖当筵为君舞。井阑络纬方悲啼，还念寒机织成苦。京城锦绣段，名都金缕衣。一时服饰岂不华，岁晏漂落当何归。朔风吹尘扑人面，敛袂褰裳泪如霰。君行莫忘当别时，妾心皎皎难自持。
赋白马祠送曾照磨领兵防龙泉寇
作者：刘崧
朝代：明
体裁：古风

将军骑白马，朝出西门道。初日射旂竿，秋风动原草。问君此何之，鞍马甚光仪。新承大夫命，去逐红巾儿。笳鸣武溪曲，鞭指石州路。手持白羽箭，却射林间虎。深行五十里，提卒三千人。定摧中军帐，独清西北尘。丈夫誓杀贼，老剑耀如雪。箫鼓城南楼，归来宴明月。送君白马祠，因吟白马篇。殷勤折杨柳，赠比珊瑚鞭。
赋白鹊台送王子敬之赣
作者：刘崧
朝代：明
体裁：七言律诗

翠玉楼西白鹊台，当年曾见鹊飞来。旧游寂寞人何在，晴日苍凉花正开。二水合流喧虎口，五山盘伏起龙堆。残碑零落层城曲，想见题诗上紫苔。
赋石龙山
作者：刘崧
朝代：明
体裁：五言律诗

柳氏堂前石，崭岩故似龙。泥沙排异质，烟雾失奇踪。槛竹秋阴覆，阶苔夕雨封。鳌溪未能往，凝想最高峰。
赋碧梧
作者：刘崧
朝代：明
体裁：五言律诗

庭前碧梧叶，秋至总离离。不记远移处，忽惊初落时。色分云际石，影乱月中池。凤鸟几时至，凄凉青玉枝。
赋秋水送友人之豫章
作者：刘崧
朝代：明
体裁：五言律诗

秋水碧盈盈，无波似镜平。渚云低不渡，江月照偏明。色映群鸥净，光涵一雁横。望中征棹发，应过豫章城。
赋秋江寄赠友人
作者：刘崧
朝代：明
体裁：七言律诗

东南烟雾海门深，怅望秋江万里心。鸿雁欲来天漠漠，鱼龙不动晚沉沉。夕阳红乱荷花浦，暮雨青悬枫树林。白石绿莎沙路远，扣舷可许一相寻。
赋金精山寄赠王使君
作者：刘崧
朝代：明
体裁：古风

金精之山高入云，丹崖黑石相纠纷。灵泉千尺天上落，仙乐缥缈空中闻。我昔南游出其下，池上莲花已堪把。使君访古此寻幽，洞口云萝系骢马。激清流，坐高林，排白石，鸣清琴。石以拟君之壮节，泉以比君之素心。爱而不见心恻恻，云岑历乱烟波深。题诗远向山中去，木鹤西飞凭寄音。
赋金精橘和萧汉高因呈李提举
作者：刘崧
朝代：明
体裁：七言律诗

金精橘子旧传名，仙女峰头记漫生。十月铅霜凝绛色，千年石乳结玄精。丹房蜜渍琼脂满，赤颗汤浮火齐明。幸托灵泉注芳烈，肯随包贡侈光荣。
赋青简所送邓宪史南台
作者：刘崧
朝代：明
体裁：古风

肃肃青简所，粉署若秋霜。闻君将去此，远赴柏台郎。驱车临广陌，沈忧结离觞。青云正岧峣，黄鹄方高翔。还念同居者，湖阴看月光。
赋龙沙赠友人别
作者：刘崧
朝代：明
体裁：古风

朝出城北门，遥见城下沙。簌簌鸣北风，萧萧入人家。坡陁浩如雪，漫漫不可越。水落黄金澄，天晴紫烟灭。别君沙下亭，逝此歌扬舲。春来倘相忆，芳草是中青。
赠万讱归清江定侯帅阃
作者：刘崧
朝代：明
体裁：七言绝句

万郎风骨自清奇，解赴从军五字诗。却笑当年杜陵老，谩称骥子好男儿。
赠万讱归清江定侯帅阃
作者：刘崧
朝代：明
体裁：七言绝句

北沙亭上题诗处，五六年前共阿翁。乱后相逢浑不识，可怜玉树倚秋风。
赠万讱归清江定侯帅阃
作者：刘崧
朝代：明
体裁：七言绝句

子归帅阃慎驱驰，莫怪山人送别迟。记取池亭脩竹下，别馀长是看君诗。
赠万讱归清江定侯帅阃
作者：刘崧
朝代：明
体裁：七言绝句

寂寞林居似耦耕，感君相顾足高情。茆堂昨夜听寒雨，竹火松烟坐到明。
赠万讱归清江定侯帅阃
作者：刘崧
朝代：明
体裁：七言绝句

新筑土垣浑不高，旋编荻户隔蓬蒿。雨中惯着寻山屐，自过村南问浊醪。
赠傅正卿墨客
作者：刘崧
朝代：明
体裁：七言绝句

潘李声华世孰伦，喜从傅氏识诸孙。故庐想见烧烟处，十里桐阴盱上村。
赠全真徐本山当淮兵作时本山负其师以逃凡八遇难皆先几而免转徙千里至赣之兴国与余会于治平观因赠以诗
作者：刘崧
朝代：明
体裁：七言绝句

簪绂猖披总污尘，从师千里独相亲。炼丹炼得心如石，惭愧临危负义人。
赠全真徐本山当淮兵作时本山负其师以逃凡八遇难皆先几而免转徙千里至赣之兴国与余会于治平观因赠以诗
作者：刘崧
朝代：明
体裁：七言绝句

葛令井西楼观重，乱馀此地忽相逢。何时云水寻仙去，百丈岩前一树松。
赠写真孙君德
作者：刘崧
朝代：明
体裁：古风

庐陵写真谁最良，昔有昌叔今孙郎。风流未觉前辈远，远有意气能专扬。家临官道青山下，白日垂帘绝潇洒。滩口频回使客舟，绿杨惯系行人马。人言精艺自有神，下笔可夺形容真。吾常按图究所貌，神爽岂是寻常人。清如春兰茁芳谷，润如秋波出寒玉。壮如泰华倚石桧，劲如筼筜濯霜竹。少年红颊桃花枝，老人白发春蚕丝。心同衡鉴见机颖，功与造化穷铢锱。吾家祖母年八帙，老父前年逾五十。当时写置慈寿堂，老稚来看动趋揖。喜君绝艺感君情，作歌赠君当远行。清朝奋志写褒鄂，会且见子趋承明。
赠别严吾敬
作者：刘崧
朝代：明
体裁：古风

客有款我庐，谓言平生亲。倒屣起揖之，累然翳其巾。问客此何来，恻怆不能陈。田园久荒落，道路多风尘。旧家南山下，存者今何人。春风入我里，绕屋但荆榛。念子十年别，丧乱长苦辛。岂无一尊酒，相与叙斯晨。良田有丰岁，盛时无弃民。贱贫不可厌，愿子勤书绅。
赠别刘如玉
作者：刘崧
朝代：明
体裁：七言律诗

吾宗别有神仙裔，风格如君故自佳。早岁别多仍远道，中年乱定更无家。山中秀句传堪诵，竹里斋居静不哗。好是城西三径在，便应锄雪种梅花。
赠别屈悠然归豫章二首
作者：刘崧
朝代：明

云松轩馆净林扉，十日寻幽且未归。坐对清秋桑落酒，行褰高树薜萝衣。石栏度曲凉风动，竹屋吹灯夕漏微。自是使君能好客，故人何事苦相违。山堠鸡鸣出翠烟，苍苍北斗县楼边。一年为客岁将暮，此日别君殊可怜。数里枫林过驿路，谁家橘柚照归船。綵衣蓉褥看多喜，坐想江云乱管弦。
赠别屈悠然归豫章二首·其一
作者：刘崧
朝代：明
体裁：七言律诗

云松轩馆净林扉，十日寻幽且未归。坐对清秋桑落酒，行褰高树薜萝衣。石栏度曲凉风动，竹屋吹灯夕漏微。自是使君能好客，故人何事苦相违。
赠别屈悠然归豫章二首·其二
作者：刘崧
朝代：明
体裁：七言律诗

山堠鸡鸣出翠烟，苍苍北斗县楼边。一年为客岁将暮，此日别君殊可怜。数里枫林过驿路，谁家橘柚照归船。綵衣蓉褥看多喜，坐想江云乱管弦。
赠别彭伯圻由兴国归赣郡长歌
作者：刘崧
朝代：明
体裁：古风

瑶草不可折，良友不可别。握手出东门，商歌动凄切。问君此别何当逢，异县去留安得同。锦江诸峰列烟雾，云日正射晴芙蓉。君才英英美于玉，谁遣东游向空谷。邑中令尹旧知名，折屐开筵夜停毂。孟尝好客安在哉，麋鹿亦上黄金台。清风满庭丝竹动，使我感激空愁怀。唱吴歌，催赵舞，击筑回觞泪成雨。十年下邑困风尘，肝胆轮囷向谁吐。世无鲁连子，谁能谈笑却秦军。夷门日出客如雾，岂识监者非常人。我惭学书晚闻道，憔悴衡门落秋草。片言合意山岳轻，况尔多才足倾倒。闻君有古剑，血色斑驳青蛇鳞。几时出匣试锋锷，手抉云翳开星辰。言苦不可尽，君行安得留。江中横石如卧兕，彩鹢下照空潭秋。君归暂向崆峒住，我亦南还匡岭去。山中见月定相思，愁杀啼猿满烟树。
赠别李子翀之金陵七首
作者：刘崧
朝代：明

之子金陵去，秋风飒暮江。西维流大火，南纪奠雄邦。鱼落波涛市，鸟啼烟雾窗。登临闻伐木，未得此心降。南北舟车会，公侯地宅多。百年新雨露，六代旧山河。夜月铜驼陌，秋风玉树歌。昔人遗感嘅，不必问如何。凤凰去千载，城曲尚崇台。落日台前下，长江天际来。锦袍随梦远，玉笛与秋哀。定有骑黄鹤，凭高日往回。龙蟠梵王宅，钟阜出南东。一水天光限，诸峰雾气通。幡幢低晚树，钟磬下晴空。茆屋如堪赋，能忘讯已公。独往堪谁语，沈歌秪自怜。才名三十著，诗律几人传。凉幕惊巢燕，炎波看站鸢。荆南有刘表，把剑故凄然。往昔庐陵掾，监仓出万安。白鱼供日馔，红腐足朝盘。云暝千峰雨，江喧十月滩。向来栖息地，三见菊花残。相知仍少聚，即别转多怀。用世悲才忌，乘时贵俗谐。江声通巨蜀，云气尽长淮。亦有南淮志，何由与子偕。
赠别李子翀之金陵七首·其一
作者：刘崧
朝代：明
体裁：五言律诗

之子金陵去，秋风飒暮江。西维流大火，南纪奠雄邦。鱼落波涛市，鸟啼烟雾窗。登临闻伐木，未得此心降。
赠别李子翀之金陵七首·其七
作者：刘崧
朝代：明
体裁：五言律诗

相知仍少聚，即别转多怀。用世悲才忌，乘时贵俗谐。江声通巨蜀，云气尽长淮。亦有南淮志，何由与子偕。
赠别李子翀之金陵七首·其三
作者：刘崧
朝代：明
体裁：五言律诗

凤凰去千载，城曲尚崇台。落日台前下，长江天际来。锦袍随梦远，玉笛与秋哀。定有骑黄鹤，凭高日往回。
赠别李子翀之金陵七首·其二
作者：刘崧
朝代：明
体裁：五言律诗

南北舟车会，公侯地宅多。百年新雨露，六代旧山河。夜月铜驼陌，秋风玉树歌。昔人遗感嘅，不必问如何。
赠别李子翀之金陵七首·其五
作者：刘崧
朝代：明
体裁：五言律诗

独往堪谁语，沈歌秪自怜。才名三十著，诗律几人传。凉幕惊巢燕，炎波看站鸢。荆南有刘表，把剑故凄然。
赠别李子翀之金陵七首·其六
作者：刘崧
朝代：明
体裁：五言律诗

往昔庐陵掾，监仓出万安。白鱼供日馔，红腐足朝盘。云暝千峰雨，江喧十月滩。向来栖息地，三见菊花残。
赠别李子翀之金陵七首·其四
作者：刘崧
朝代：明
体裁：五言律诗

龙蟠梵王宅，钟阜出南东。一水天光限，诸峰雾气通。幡幢低晚树，钟磬下晴空。茆屋如堪赋，能忘讯已公。
赠别王令尹
作者：刘崧
朝代：明
体裁：古风

闻君解印绶，将有山东归。山东亦何好，毋使我愿违。阴阴垄上桑，下有雏雉飞。沄沄九江水，虎渡不敢威。一邑几百家，夕寐恒敞扉。矧复饥疠馀，瘠者今始肥。奈何去斯邑，山水无光辉。老翁卧行辙，妇女扣马鞿。马鸣秋风高，载驱正騑騑。歌谣有遗思，因之拊弦徽。不恨去者遥，但伤来者稀。
赠别袁性渊并寄舍弟子彦
作者：刘崧
朝代：明
体裁：七言律诗

故人昔别还相见，异县新秋复远违。百里放船将出峡，十年对酒共沾衣。云生绝涧鱼龙出，月落荒江鹳鹤飞。有弟飘零定相觅，为言憔悴几时归。
赠别钟举善游赣遂之汀州歌
作者：刘崧
朝代：明
体裁：古风

弹哀丝，喷双竹，四座佳人美如玉。钟郎半醉起就别，杯行苦迟声转促。高堂列筵当翠微，惜别更舞青萝衣。云开日色酒中堕，风触歌尘梁上飞。君行赣滩十八重，临眺可以登崆峒。万山如浪压城郭，郁孤正瞰江流东。两江盘盘石争长，东行入闽西入广。盐花雪白荔子丹，天际船来海风响。君家娟娟好弟兄，况有词翰齐清名。出门相送一为别，感我无限幽居情。山中香秫秋熟时，苦竹作笋池鱼肥。我在南溪小楼上，调歌酦酒待君归。
赠别龙非池
作者：刘崧
朝代：明
体裁：七言律诗

黄岐龙氏多才俊，喜见长沙旧校官。乡国十年犹客舍，风尘四海只儒冠。山中采药无人识，石上题诗有客看。西望禾峰青万丈，为君长啸送飞翰。
赠刻工戴古心四绝
作者：刘崧
朝代：明

古文遗迹邈难寻，喜见今人有古心。试看欧公金石录，几人传刻到于今。汉武秦皇苦好奇，峄山梁甫颂穹碑。清时海宇无巡幸，应刻功臣上鼎彝。天地文章自太初，山河日月粲昭如。閒来看到纤微处，动植飞潜总是书。金精谷口初相遇，喜子南游有远怀。不见汉章遗石鼓，碧苔春雨上丹崖。
赠刻工戴古心四绝·其一
作者：刘崧
朝代：明
体裁：七言绝句

古文遗迹邈难寻，喜见今人有古心。试看欧公金石录，几人传刻到于今。
赠刻工戴古心四绝其三
作者：刘崧
朝代：明
体裁：七言绝句

天地文章自太初，山河日月粲昭如。閒来看到纤微处，动植飞潜总是书。
赠刻工戴古心四绝其二
作者：刘崧
朝代：明
体裁：七言绝句

汉武秦皇苦好奇，峄山梁甫颂穹碑。清时海宇无巡幸，应刻功臣上鼎彝。
赠刻工戴古心四绝其四
作者：刘崧
朝代：明
体裁：七言绝句

金精谷口初相遇，喜子南游有远怀。不见汉章遗石鼓，碧苔春雨上丹崖。
赠北平都指挥胡昭勇歌
作者：刘崧
朝代：明
体裁：古风

忆昔出使南海头，将军开府当雄州。楼船戈甲三千万，海波不动鱼龙愁。越王台前东风起，我复乘潮上浈水。木绵花发照天红，正月莺啼榕树里。将军宴客华筵开，碧幢画鼓声如雷。起倾荔浆酌椰斗，问我此别何时来。明朝驱马还东去，长忆虎头相别处。清梦时随海月回，狂心远逐秋鸿度。君从东归省墓田，阙下重逢心惘然。岂知移镇出海峤，握手乃在浑河边。浑河十月冰如堵，白日飞沙暗椿莽。雪中千骑出居庸，手挽雕弓射彪虎。君陪上将临边防，我握宪节凌清霜。看君骁勇有如此，安得揽辔同飞扬。山后诸州数千里，拓地横行正未已。为君拟颂勒燕山，尽扫狼居报天子。
赠医士孙允道
作者：刘崧
朝代：明
体裁：七言绝句

架上方书手写成，柴门长掩背西城。一帘香雾微风起，又听云窗捣药声。
赠医师任光显
作者：刘崧
朝代：明
体裁：古风

我非金石资，敢与寒暑俱。岂不慎所爱，苦以贫见驱。昼行冒炎赫，暮宿蒙沾濡。短褐不自温，藜藿兼秕稃。外邪或乘间，内扃焉得虞。乃者春夏交，伏暍卧衡庐。俯仰一日间，气候乃顿殊。厝火愤惔烈，抱冰增郁纡。对案不能餐，呕哕闻喑呜。亲友来问疾，药物审所须。交辞赞其贤，里有任大夫。祖孙已再世，诊候明机枢。入门即闻望，审疗穷锱铢。药液制鍊精，再啜气已苏。诘朝谢枕席，体胖心孔愉。怡忧古所戒，惩创以嗟吁。永怀药有神，如以水沃枯。至人岂衔报，感德在我徒。毒疠济不仁，疮痏困夷诛。安得四海间，皆君起羸痡。
赠医钟本存因勉其归故里
作者：刘崧
朝代：明
体裁：七言律诗

先生旧宅丹砂里，卖药燕城未得归。制就术芝长满握，种来榆柳各成围。烟霞久伏丹炉火，尘土还怜白苧衣。早晚风帆向南发，千崖春雨茯苓肥。
赠吴伯武并柬刘起居
作者：刘崧
朝代：明
体裁：古风

永丰范萧之峰，有坟隆然而新封。问之父老坟者谁，云是刘家兄死弟葬之。兄行万里死毒厉，家有婺妇无孤儿。弟也来葬之，涕泪如雨垂。捧土营成坟，挽棺声酸悲。山头茫茫石与土，谁欤卜者吴伯武。酬之十金挥弗取，乡人称之不容语。弟从去年入南都，簪笔趋朝官起居。得禄不待养，为我一语三嗟吁。所嗟当时事急天莫呼，非吴卜之谁与图。昨来徵文盛扬揄，吴君高谊真不诬。起居衷诚不可孤，我诗字字如璚珠。更后千岁当不渝，愿持荅刘兼报吴。
赠吴生九成
作者：刘崧
朝代：明
体裁：古风

吴郎去乱八载强，求友读书心不忘。偶临白鹭看流水，却望紫鳞思故乡。故乡湘南百馀里，明月千村照荆杞。石桥山北多园田，花开会见归来年。
赠天与熊炼师归阁皂山
作者：刘崧
朝代：明
体裁：七言律诗

阁皂高居好炼真，清秋何日下嶙峋。金丹夜气成龙虎，宝录玄文动鬼神。兰蕙深悬青组佩，芙蓉斜拂紫纶巾。南归定住仙岩侧，自扫寒云礼玉宸。
赠子元龙贡士别并柬刘云章
作者：刘崧
朝代：明
体裁：古风

畸人昧达识，閒居缅良时。感我平生友，贲然发幽思。昔别怆徂冬，兹来遂前期。交交中林鸟，濯濯垂柳枝。光仪蔚以都，流响一何悲。运移惕年迈，契合欣道夷。岂曰郁冲抱，写之在相知。谁为缁磷尤，式秉金玉资。苦志谅所存，高风宁独隳。执手不忍别，扬尘正交岐。岩构足自栖，食场焉可维。大江抱群山，流波浩东驰。旷野日载阳，微阴复凝滋。人生有显晦，宁受外物移。寄言谢同志，永以慎于斯。
赠定参政自南海抽分还省三十韵
作者：刘崧
朝代：明

天堑山河壮，皇图日月开。鹓鳞登汉阙，玉帛上燕台。民赋中邦出，蛮艘海外来。货源恒混混，禁网自恢恢。粉署参元佐，金闺著彦才。江湖资保障，台阁挺奇瑰。凤诏优南徙，鹏风得远培。节分东广会，春动海南隈。厉瘴驱山雾，惊潮隐地雷。水光浮溟涬，宝气出蓬莱。机杼鲛绡结，楼台蜃气摧。鲸鲵谢唐突，雕鹗且徘徊。众水通洪汇，三山据绝垓。雪舻衔浩淼，云舸驾崔嵬。错落青鼍甲，弯环紫鳄腮。珊瑚红的皪，孔雀翠毰毸。花角裁犀定，明珠割蚌胎。荔浆翻翠杓，蔗沈冻螺杯。压轴龙香重，崇箱海错该。牙筹劳永夜，鞭算积微埃。市价曾无贰，宽征信有推。夷商歌岂弟，硐獠慕嬉孩。河汉张骞入，江淮刘晏回。几时淹去佩，及此送归桅。寥落山城暮，微茫水驿洄。野人瞻衮绣，中使拥鞍{革雋}。早应云间瑞，行膺日下催。赏褒增玉秩，迎劳锡琼醅。禹服终成赋，虞廷可阜财。明堂抡柱石，元鼎赖盐梅。
赠州掾李复亨
作者：刘崧
朝代：明

李君青原英，早辟此州掾。遭时极艰虞，酬酢周万变。轩昂七尺躯，磊砢出群彦。摅词犹转丸，制胜若激电。以兹悟贤侯，允矣获深眷。请从去年说，从事实展转。寇兴自淮河，焚劫遍㝢县。仓惶蹙大府，闻者惊战眩。我侯力区画，建义急防援。戈矛首奋勇，城壁次修缮。视民勿惊畏，出入兼守战。当时筹帷幄，裨益总优衍。慅慅西土氓，啸聚郁相煽。侯曰往靖之，君时实在遣。高冠晨簪笔，轻骑夕鞬箭。落日猿狖号，石门路如线。摧凶意已决，拥槊身独先。我兵偶失利，蛇虺纷纠缠。愤呼突重围，脱兔不可罥。生还趋进讨，汛扫何捷便。矧怀疾恶心，直道昭烂炫。奸攘速夷戮，仇狱谢贿眩。温温自盈拱，凿凿真百鍊。从容就三考，著绩伟自见。或同文子升，偶遇于公荐。青云一攀附，腾趠超紫燕。汉史徵循良，终言托佳传。
赠帖有道进士自成都之官舒城
作者：刘崧
朝代：明
体裁：五言律诗

进士之官去，真成万里游。白云淮水暮，红叶蓟门秋。瓜戍随春入，公田按月收。殷勤念民隐，外秩近来优。
赠廖山人月山
作者：刘崧
朝代：明
体裁：五言律诗

问讯青囊客，来游衣锦乡。几年寓禾水，何日过茆堂。古墓沉凫海，高门散鹿场。平生双短屐，登览意何长。
赠张横舟
作者：刘崧
朝代：明
体裁：古风

至人玩斯世，汎汎如虚舟。横之或安止，运之亦周流。昔者张子房，此道恒优优。眷言百世下，之子仍好修。手携绿玉杖，身著紫绮裘。折花驾白鹿，采药骑青牛。栖迟木石居，笑傲王侯州。敲火烧灵砂，可以戏神丘。为人葬白骨，可以生公侯。人言死生理，杳渺甚难求。君乃不自矜，视之良悠悠。翩然思黄石，去作万里游。高视浊世间，下士如蜉蝣。玄元无穷门，出入谁与俦。绵绵日月运，茫茫天地秋。
赠徐山人
作者：刘崧
朝代：明

乱馀山水半凋残，江上逢君春正阑。斗自指南天杳杳，星犹拱北夜漫漫。汉陵帝子黄金盌，晋代神仙白玉棺。回首风尘千里别，故园烟雨五峰寒。
赠慧上人
作者：刘崧
朝代：明
体裁：七言律诗

仙楂江口楂溪寺，几度停舟访未能。颇恨频年为远客，喜从异郡识高僧。云霞色动禅房衲，星月光涵古殿灯。何日却飞真锡返，故山苍木翳寒藤。
赠戴武子
作者：刘崧
朝代：明
体裁：七言律诗

曾骑官马下青云，又驾仙鸾戏紫氛。朝客总称奇道士，野人犹识旧将军。城门卖卜时相见，石室谈玄世罕闻。中夜起瞻华盖近，五云何处是奎文。
赠曾如鉴山人
作者：刘崧
朝代：明
体裁：七言律诗

君平岭上两松树，秀色参天五百春。喜有孙枝承世泽，独窥玄秘启神珍。漆灯何代明金雁，华表谁家拥石麟。我有先茔翳烟草，残年风雨倍伤神。
赠曾沂画山水诗
作者：刘崧
朝代：明
体裁：古风

山水有雅趣，绝艺固难名。翩翩沂水生，皦皦高世情。观其笔墨间，颖悟契天成。况复师名哲，挥洒欲纵横。我有林壑兴，回车谢遐征。怅言事求志，结好在柴荆。恋恋返桑梓，依依寻耦耕。驱牛涉晚涧，坐石闻春莺。茅檐有浊酒，思就野老倾。风尘正萧瑟，念此心频惊。感君作图意，慰我南征程。卷之怀袖间，离思浩方盈。赠言匪谀溢，愿子垂休声。
赠李克隽主事还京
作者：刘崧
朝代：明
体裁：七言律诗

我去兵曹已隔年，喜逢佳士向幽燕。简书报政无稽事，翰墨名家有世贤。古道风高尘扑马，官河冰暖水生烟。遥怜百尺津头柳，总解垂丝拂画船。
赠李庚自万安迎侍祖母之庐陵就养
作者：刘崧
朝代：明
体裁：古风

忆我始来万安日，远道依人附鸣鳦。我方兄礼事尔父，见尔深怜好姿质。束发双垂仅及肩，摄衣趋拜才过膝。芝兰玉树未足贵，麒麟凤雏差可匹。慷慨常闻尔父言，二十生儿寡童妷。往客庐陵困县曹，携持又以司仓出。未能郭外荷短镵，已解床头散方帙。衣食艰难谩足忧，门户荒凉复何恤。后来遣尔至馆下，庭训私闲颇周悉。聪明日造开壅蔽，疑惑时能就咨诘。读书先后群弟子，委靡之中见飘逸。今年我留邓溪上，念尔远来业当卒。担簦辑屦走百里，风雨泥涂忘沐栉。尝从愤悱得旨趣，每以雍容谢呵叱。盛年粲粲衣綵裾，玉雪娟娟佩刀珌。早怜头角向崭绝，行看英华就充实。近来尔父复司掾，见尔令我心内怵。当家词翰追作者，东南才名今第一。极知暂屈在孝养，岂直辛勤为家室。此行此意尔未知，汝往应门勿私昵。滩头水落石齿齿，上日放船北风疾。汀云冉冉送归雁，江树离离杂柑橘。白头大母柂楼底，羞膳三时候安佚。青原雪消日在望，后夜抵城应可必。天寒送子不尽意，蹇独荒山愧投笔。穷年古书隐蟫蠹，坐榻寒毡沾虮虱。好为人师古所戒，于汝深情岂容失。远怀河南王廉者，勤学潜心稍精密。又如丰城毛德广，规矩承家亦循率。汝才警敏或过之，早已愧汝年十七。白圭三复惧玷缺，欹器中藏戒倾溢。由来进篑达贤哲，慎勿他岐累儒术。矧闻特达可预卜，汝祖活人有阴骘。终当雕鹗上云霄，岂有圭璋在蓬荜。升堂再拜首问候，为说故人总萧瑟。赍粮晏岁当远寻，剩有俸钱催酿秫。世情泊如冰在水，友道庶以胶投漆。城楼宫背草堂幽，先尔持书具称述。
赠杨抱一炼师短歌
作者：刘崧
朝代：明
体裁：古风

道人昔在白鹤山，羽服朝真居上班。道人今居蛟湖口，雨褐云巾事林亩。东南连年飞战尘，羌独远引栖其神。天地清宁本于一，得此以抱宁非真。吁嗟世之人，跨马而逐鹿。衮衮驰风波，僛僛触岩谷。岂知静者为有馀，不矜不竞游玄虚。攀花行吟石上雪，扫叶坐看林间书。白家桥东水如练，几度相寻不相见。珠林月出听箫声，松尾天灯落瑶殿。我有远意千万重，会骑竹枝双青龙。明年洞口桃花发，与子踏云潭上峰。
赠松江周道士
作者：刘崧
朝代：明
体裁：五言律诗

自得游仙术，偏多济世才。檄龙行雨去，呼鹤下天来。功熟黄金鼎，名登绿玉台。还闻从此别，入海访蓬莱。
赠欧阳济可主簿自金陵复归济宁府
作者：刘崧
朝代：明
体裁：古风

兵曹限清切，退食釐所务。趋庭有来谒，乃是长清簿。揽衣闻乡语，出袖惊柬素。自云欧阳氏，文物乃吾故。家藏两诰命，上代崇公祖。紫锦绚春云，回鸾掞玄雾。每启必三盥，兢兢惧沾污。维时有侍讲，派别长沙住。兄持往访之，题赠得佳句。群公继挥发，浩瀚倒词赋。后来兄入海，缇袭甚完具。持携遂不返，旅殡石龙寓。苍皇凶燄起，燔烈剧毛羽。至今梦寐间，恍惚见题署。兹从山东来，王事属驰骛。永怀家室坠，毒若心火炷。偶赖记诵存，手笔得缮注。惟君尚友谊，每恨缺告诉。便当乞一言，庶以偿企慕。言已复怆然，泪雨纷悬注。我惭縻廪禄，学殖成废圃。先训既莫承，壁藏乃漂蠹。感子重彝伦，矧复执义固。勿伤昔贤远，勿叹来者暮。骅骝苟纵辔，千里起尺步。古人重收族，桑梓恭爱护。孝忠可特立，荣显非倖遇。千年兖公传，星日焕昭布。烟尘暂纷纭，得丧奚足惧。似闻四派绪，凋落少联属。振先近捐世，南派亦微斁。颍上存者稀，庐陵盛宗聚。维时秋气肃，圻树飒凉露。别子秦淮湄，明当发前路。驿马向悲鸣，河水恐凝冱。还官觐慎保，世泽常衍裕。乱馀丘垄荒，樵牧方交瘉。何当望南归，一省泷冈墓。
赠欧阳生弃家入道
作者：刘崧
朝代：明
体裁：七言律诗

知君结习在林泉，万里经游忆壮年。已解尘缨辞剑客，便披云褐礼金仙。清心独坐蒲团月，瘦影閒栖柏子烟。拄杖叩门端有约，秋风来看远公莲。
赠汝南韦布
作者：刘崧
朝代：明
体裁：七言排律

汝南韦布不易得，闭户读书无所为。掉头不入将军府，开口解赋骚人词。常思隐去有鹿伴，只爱步行无马骑。石室烟青时炼药，山源水黑昼临池。才华自信古难匹，姓字不传人少知。闻说崆峒山石上，时时乘月自题诗。
赠泉上人弹琴
作者：刘崧
朝代：明
体裁：古风

慈恩上人好弹琴，昨者相遇龙门阴。琅然为我拂苍玉，写作幽涧寒泉吟。奔腾千丈瀑布落，忽转岩坳漱松壑。流声渐远人莫闻，飒飒天风起寥廓。
赠海月相士
作者：刘崧
朝代：明
体裁：七言绝句

海波澄彻月轮高，仙客寒生白锦袍。奈可乘槎入牛渚，若为蟾兔数秋毫。
赠王以成归广昌
作者：刘崧
朝代：明
体裁：七言绝句

印山馆前莺乱啼，人行明发度平西。离情祗似池南柳，短叶长条未得齐。
赠田观
作者：刘崧
朝代：明
体裁：古风

田观颇淳朴，精神秋水清。往居西山下，师事凌先生。先生授之学，心眼豁开明。苦攻文字间，誓先诸子鸣。林居涉寒暑，闭户闻书声。起卧斗室内，超然澹无营。一朝辞亲去，出门人尽惊。远从郑文学，司计宁都黉。跋涉七百里，所冀禄养荣。升堂揖多士，冠带何峥嵘。太守见之喜，重是瑶林英。征租信出入，考稽缓其程。观也益周慎，戒私甚防兵。被服大布衣，啜食不糁羹。阅历三星霜，拮据殆无宁。山田本硗确，廪积乃见赢。所以春秋祀，明明奉粢盛。宪司覈其纲，大府会其成。议闻升县吏，檄下思返征。再拜谢官长，远役非所营。愿求靖安近，得伸孝子情。苍茫十八滩，滩涩水不平。浑流杂哀怨，何以濯子缨。夜来秋雨过，群星正纵横。念子独不乐，起坐摇心旌。兹晨别我去，奋袂身欲轻。岂知失群者，忧思方日盈。祝子服明训，望子矜疲氓。万勿为酷辛，庶以善自鸣。
赠画师刘宗海
作者：刘崧
朝代：明
体裁：古风

寇盗馀五年，山林一憔悴。刘君最英发，笔墨有生气。苍然祁郑间，见此丧乱际。拔足自踰尘，师门本罗氏。聪明破溟涬，飞动入玄契。总角解挥涂，老成兀超异。高堂敞轩豁，图画入苍翠。纷披烟雾舒，晃朗城邑丽。霜禽晚更净，水木寒不坠。翩翻毛翮分，的皪花果碎。江沙隐舟楫，山雪带远骑。潇湘乍微茫，衡霍忽丛萃。冥冥开古色，漠漠浮远势。东南半天下，屏障光溢视。遂令购求者，尺璧不敢贵。相逢苦漂泊，泽国春正媚。口诵名诗文，磊落倾腹笥。穷途偶羁客，绝艺终名世。岂必怀古人，艰难发深喟。
赠萧忻
作者：刘崧
朝代：明
体裁：古风

萧忻辞我行，有泪迸若雨。仓惶奉旅殡，踯躅望乡宇。主家隔万里，生死托童竖。恒焉感恩义，誓不避艰苦。路人为叹息，来与陈酒脯。古有不反蔂，忻能瘗其主。无子未足悲，有子焉足数。作诗赠萧忻，庶以厉忠矩。
赠萧自愚炼师
作者：刘崧
朝代：明
体裁：古风

填海衔木石，移山开路衢。既怜精卫苦，复笑愚公愚。扰扰六合间，机械纷奔趋。岂知大智者，敛之寂若无。缅彼白鹤仙，昂藏一丈夫。冲抱龙虎气，清含山泽癯。炼药入紫霞，吹笙上玄都。逍遥青天中，湛寂以自娱。我欲蹑其躅，飘然安可呼。永怀伯阳翁，握此玄化枢。毋为事辩巧，取愧斯人徒。
赠董宗文归乐安
作者：刘崧
朝代：明
体裁：七言律诗

董生读书赤岭西，寻常闭户足幽栖。云中沙雁惊寒落，江上野禽愁暝啼。为养何由沾禄秩，旅游终日愧涂泥。老翁望子行不至，日日看云携杖藜。
赠蓝山赵教谕
作者：刘崧
朝代：明
体裁：五言律诗

闻说蓝山县，宫墀暗薜萝。频年虞盗寇，长日罢弦歌。使者先驰檄，诸生暂负戈。终然陈俎豆，失喜问如何。
赠袁鍊师弹琴
作者：刘崧
朝代：明
体裁：古风

袁鍊师，好弹琴，不作江南曲，解琴中古音。七轸削玉徽裁金，焦桐黑尾朱弦心。对之如大宾，宝之甚璆琳。时来为予肃危襟，拂拭顾盼愁不禁。六月一鼓之，秋风飕飕起云林。十月一再抚，凌厉白云开重阴。老君坛高夜色迥，神人下听寒萧森。口中六律祇自和，头上三花谁与簪。忽起抱琴去，振衣度遥岑。手援北斗为我斟，独不乐兮忧骎骎。苍梧虞舜不复返，帝子佩沈湘水深。不尽千古意，别君清夜吟，遥想相思江之浔。
赠赖永年
作者：刘崧
朝代：明
体裁：七言绝句

南山黄精玉色鲜，子能服之可永年。由来生世贵闻道，大椿八千非所怜。
赠赵录判之九江兼柬孙伯虞
作者：刘崧
朝代：明

上日之官去，东门祖帐开。青云明淑景，朱绂称清才。花乱雏莺啭，江晴旅雁回。倘逢孙学谕，为报寄书来。二月风涛壮，渡江愁远人。舟航那可恃，童仆转须亲。日射黄牛渚，天低石马津。向来临眺地，及此故伤情。千里王文学，南寻庾岭归。诸生供祖帐，吾道有光辉。野树重重合，林花日日飞。茆堂漳水近，莫遣信音稀。溪路出南港，野林依古原。偶行桑树曲，颇似桃花源。茅屋居人遍，晴滩稚子喧。依依耦耕者，相对已忘言。丰城龙化远，湛湛墨池深。每爱葛希亮，亲承邓蔚林。紫云腾瀚海，香雾袭书林。胶法亲前辈，清贞见尔心。黄杨一尺许，千叶更千枝。秪益阶庭玩，能忘云汉思。雨荒承碧藓，风定注游丝。伤极偏多感，南归得共移。弱质不自植，扶疏故满林。繁英春后尽，病叶雨中深。斩伐非吾意，匡持见夙心。山茶亦何事，晏岁足清阴。岂谓无家别，三人各远方。已嗟甘旨薄，翻作道涂长。潋水风湍白，瑶冈雾树苍。书来定早晚，莫遣雁相将。好在程溪上，月高愁掩扉。也应念行客，独自对清辉。细草露初白，高河云正稀。庭前紫荆树，归梦故依依。
赠赵录判之九江兼柬孙伯虞 其三 送靖安教谕王贤卿归南安
作者：刘崧
朝代：明
体裁：五言律诗

千里王文学，南寻庾岭归。诸生供祖帐，吾道有光辉。野树重重合，林花日日飞。茆堂漳水近，莫遣信音稀。
赠赵录判之九江兼柬孙伯虞 其二 渡江
作者：刘崧
朝代：明
体裁：五言律诗

二月风涛壮，渡江愁远人。舟航那可恃，童仆转须亲。日射黄牛渚，天低石马津。向来临眺地，及此故伤情。
赠赵录判之九江兼柬孙伯虞 其五 赠葛希亮
作者：刘崧
朝代：明
体裁：五言律诗

丰城龙化远，湛湛墨池深。每爱葛希亮，亲承邓蔚林。紫云腾瀚海，香雾袭书林。胶法亲前辈，清贞见尔心。
赠赵录判之九江兼柬孙伯虞 其八 秋夕怀大兄及四舍弟时俱客兴国县山川阻修音问邈然
作者：刘崧
朝代：明
体裁：五言律诗

岂谓无家别，三人各远方。已嗟甘旨薄，翻作道涂长。潋水风湍白，瑶冈雾树苍。书来定早晚，莫遣雁相将。
赠赵录判之九江兼柬孙伯虞 其六 千叶黄杨
作者：刘崧
朝代：明
体裁：五言律诗

黄杨一尺许，千叶更千枝。秪益阶庭玩，能忘云汉思。雨荒承碧藓，风定注游丝。伤极偏多感，南归得共移。
赠赵录判之九江兼柬孙伯虞 其四 溪上
作者：刘崧
朝代：明
体裁：五言律诗

溪路出南港，野林依古原。偶行桑树曲，颇似桃花源。茅屋居人遍，晴滩稚子喧。依依耦耕者，相对已忘言。
赠赵录判之九江兼柬孙伯虞 斋前黄棠棣生于山茶两株之间春花夏条扶疏可爱兹始及秋而萎黄日见矧后此霜霰交积之时乎感赋一首 其七
作者：刘崧
朝代：明
体裁：五言律诗

弱质不自植，扶疏故满林。繁英春后尽，病叶雨中深。斩伐非吾意，匡持见夙心。山茶亦何事，晏岁足清阴。
赠赵录判之九江兼柬孙伯虞·其一
作者：刘崧
朝代：明
体裁：五言律诗

上日之官去，东门祖帐开。青云明淑景，朱绂称清才。花乱雏莺啭，江晴旅雁回。倘逢孙学谕，为报寄书来。
赠赵录判之九江兼柬孙伯虞·其九
作者：刘崧
朝代：明
体裁：五言律诗

好在程溪上，月高愁掩扉。也应念行客，独自对清辉。细草露初白，高河云正稀。庭前紫荆树，归梦故依依。
赠郑子素迎父东归
作者：刘崧
朝代：明
体裁：七言律诗

郑郎身着五綵衣，千里将车迎父归。不愁江浦寒枫落，即恐林园秋菊稀。令弟已能官邑校，高才终见拔经闱。到家调膳趋庭后，坐想书声出翠微。
赠陈野仙相士
作者：刘崧
朝代：明
体裁：五言律诗

旅怀仍病酒，那有好容颜。感子远来意，罢书相对閒。风澄梅涧水，雨过石华山。惆怅昔贤远，修名谁可攀。
赠魏伯谅归豫章
作者：刘崧
朝代：明
体裁：七言律诗

十月清霜逐雁飞，旅游空复叹多违。野林寒色催黄落，石室秋阴近翠微。聚散总怜今日异，登临徒感故人稀。将军宴客偏愁别，更换歌辞看舞衣。
赠鹤林上人
作者：刘崧
朝代：明
体裁：七言绝句

日日涧边寻茯苓，岩扉长掩凤山青。归来挂衲高林下，自剪芭蕉写佛经。
赠黄君宝弃吏归临川
作者：刘崧
朝代：明
体裁：古风

我性昧章律，举世嗤其迂。奈何耻深刻，终恋诗与书。往年旅江县，县小烦追胥。道逢前呵人，意气倾乘车。有美黄司曹，相视意有馀。高堂罢鸣琴，退食当前除。零露沾衣裳，凄风薄髯须。怅然置公牍，为我立须臾。苦云罢蹇姿，不任策与驱。清谈与佳句，宁塞上官需。俯视疲垫氓，何能援泥涂。永念鹤发亲，经年倚门闾。胡为事微禄，竟与定省疏。矧兹春事殷，锄犁当荷扶。汝水东北流，凤山须结庐。翩然事长揖，脱身复为儒。此道诚厉俗，此志当不渝。安得驾黄鹄，乘风与之俱。
赠黄孝子庭端
作者：刘崧
朝代：明
体裁：五言律诗

南陔嗟久废，素韠幸犹存。风变干戈际，人称孝友门。云山藏旧宅，烟草翳寒原。谁续黄香传，当为薄俗敦。
赠黄近贤自宜春过青原上赣州访周录事
作者：刘崧
朝代：明

京国曾为万里游，祗将书剑谒王侯。天门晓气瞻龙虎，银汉秋槎近斗牛。贾傅才华终济世，庾郎词赋独惊秋。断肠异县风烟晚，乱石孤帆入赣州。即遣北风吹上滩，且令飞雪压回澜。沙头走马醒午醉，石里买鱼供晓餐。传签亭长迎水鹢，击桨巴童歌木兰。故人青眼望吾子，晏岁莫辞行路难。东风好在郁孤台，二月乘流又下来。江上啼莺留客醉，岭南征雁逐人回。故交天府音书绝，田父邻庄农事催。题遍虔州山水胜，他时南土著雄才。
赠黄近贤自宜春过青原上赣州访周录事·其一
作者：刘崧
朝代：明
体裁：七言律诗

京国曾为万里游，祗将书剑谒王侯。天门晓气瞻龙虎，银汉秋槎近斗牛。贾傅才华终济世，庾郎词赋独惊秋。断肠异县风烟晚，乱石孤帆入赣州。
赠黄近贤自宜春过青原上赣州访周录事·其三
作者：刘崧
朝代：明
体裁：七言律诗

东风好在郁孤台，二月乘流又下来。江上啼莺留客醉，岭南征雁逐人回。故交天府音书绝，田父邻庄农事催。题遍虔州山水胜，他时南土著雄才。
赠黄近贤自宜春过青原上赣州访周录事·其二
作者：刘崧
朝代：明
体裁：七言律诗

即遣北风吹上滩，且令飞雪压回澜。沙头走马醒午醉，石里买鱼供晓餐。传签亭长迎水鹢，击桨巴童歌木兰。故人青眼望吾子，晏岁莫辞行路难。
赵江宁鸣玉为余写武山云气图赋此奉酬
作者：刘崧
朝代：明
体裁：古风

赵江宁，才且清，烱如白露凝金茎。鸣弦佐政重京邑，潇洒独怀遗世情。人言江宁好文彩，越土王孙著前代。乃翁旧图八骏马，电影风行破云海。江宁好画水与山，意比八骏尤高閒。近追高公远董氏，神气正在苍茫间。伯兄侍郎我同事，邂逅兵曹见高致。偶携雪楮问乡山，便写嵯峨出云势。朝怀武山景，暮看武山图。披林指涧忆所历，云中似有人相呼。我昔游山时，秋风落松子。泉泻洞门青，霞翻石屏紫。北岩千丈高且虚，骑虎曾到仙人居。菖蒲石上看残弈，柿叶林中闻读书。一从南京来，奔走愧尘鞅。钟山只在城东北，日日见之未能往。都门杨柳青入云，黄莺乱啼终日闻。秦淮楼高花似锦，安得烂醉江宁君。江宁欲别当奈何，乘兴更与挥云萝。他年载酒鉴湖上，却唱武山归隐歌。
越王台
作者：刘崧
朝代：明
体裁：七言律诗

广州城北越王台，犹想旌旗此地来。井屋帆樯连莽苍，荆榛烟雨上崔嵬。东南海水一杯泻，西北云山万马开。不尽登临当日兴，空遗歌舞后人哀。
辛丑正月廿二日述志
作者：刘崧
朝代：明
体裁：古风

经年掩扉卧，迹与城市遥。谁为拔茹意，乃以仕见招。本昧平生素，敢劳中道要。公檄临我门，戒命在夕朝。九江今雄州，迈往方迢迢。有母谁与居，念之中心焦。起揖谢来客，我何希市朝。澹然一室内，燕坐风寥寥。
达上麓访吴孟勤不遇二首
作者：刘崧
朝代：明

杳杳天河路，苍苍暮色寒。千峰引云树，孤棹入风湍。旧别嗟谁在，新诗忆共看。怜君好毛羽，何处觅琅玕。忆过山中路，都无半日程。如何不相见，从此又南征。江海时舟楫，边隅尚甲兵。相思摇落景，回首飒心惊。
达上麓访吴孟勤不遇二首·其一
作者：刘崧
朝代：明
体裁：五言律诗

杳杳天河路，苍苍暮色寒。千峰引云树，孤棹入风湍。旧别嗟谁在，新诗忆共看。怜君好毛羽，何处觅琅玕。
达上麓访吴孟勤不遇二首·其二
作者：刘崧
朝代：明
体裁：五言律诗

忆过山中路，都无半日程。如何不相见，从此又南征。江海时舟楫，边隅尚甲兵。相思摇落景，回首飒心惊。
迁坛曲
作者：刘崧
朝代：明
体裁：古风

鼓鼕鼕，角呜呜，铜钲铮铮趋小巫。小巫僛僛大巫舞，陈席开坛作神所。坛前指画起楼殿，阴役鬼功人不见。神来龙陂自有程，神马只向空中行。大巫短袍红抹额，手携纸钱歌啧啧。攒兵凿门分五方，置鞭坐坛横竹鎗。牲肥酒香神尽乐，更聚童男捉牛角。喝右即右左即左，旋转如风神降坐。田禾好收牲畜多，官府不扰人安和。主人再拜占珓卜，掷得中平喜如簇。尽驱疠鬼置狱床，收兵回洞安此堂。竹鎗衅血神送远，新岁阖门如所愿。干戈早罢国无殇，年年迁坛神降祥。
过万安憩达观寺坐对水西芙蓉诸峰与客谈旧游久之是日得风船先上滩因步至神潭登舟
作者：刘崧
朝代：明
体裁：七言律诗

达观寺前春水深，维舟汀树一登临。坐怜旧日经行路，愁绝新年怅望心。苍峡雨声寒㶁㶁，白沙云气暮沉沉。不缘南上风帆急，犹拟凭高挹翠岑。
过万岁山下
作者：刘崧
朝代：明
体裁：七言绝句

海子空涵万岁山，广寒殿在碧云间。岩前无数长松树，惟有飞鸦日暮还。
过东门故居废址感赋
作者：刘崧
朝代：明
体裁：七言绝句

快阁东头是故家，儿时插竹更移花。只今门巷无寻处，半落江流半岸沙。
过丹塘访云从罗隐君不遇
作者：刘崧
朝代：明
体裁：五言律诗

绿竹溪流外，丹山夕照边。入门双桂古，绕屋数峰圆。烟暖吹藜阁，云寒穫稻田。如何不相见，怅望故悽然。
过仙女钓台石
作者：刘崧
朝代：明
体裁：五言律诗

仙女一片石，九郎江水边。何年此持钓，遗迹尚依然。绿发明秋渚，长竿拂紫烟。仙期如可托，引手接飞軿。
过凤冈赵宪史仲思隐居茆堂
作者：刘崧
朝代：明
体裁：七言律诗

凤冈东上见茆庐，知是青原隐者居。溪水当门宜把钓，石岩傍架好藏书。湖山每恨论心晚，城市长疑见面疏。雅志澄清端有待，风尘满地欲何如。
过刘氏废圃阮生携酒共酌
作者：刘崧
朝代：明
体裁：古风

晨兴念良友，驾言向南坰。良友喜我来，相邀坐高亭。兹亭岂无华，疏井交碧青。云是豪盛时，昔人所营经。绮罗日高回，花卉扬芳馨。十载事乃非，蔓草萦前棂。独携一尊酒，言笑得暂停。缅思昔人意，光采如流星。曷不适真趣，超然外骸形。如何累土木，徒使叹凋零。
过南圳访友同王子与罗子理分韵得满字
作者：刘崧
朝代：明
体裁：古风

连阜衍平皋，深林閟虚馆。扬襟畅遐思，散帙延清款。溪莼花羃羃，田黍实纂纂。径回阡弥永，水落涧初满。载欣秋稼登，矧惬人事罕。欲往悲旷途，言归理脩疃。
过南昌有怀旷伯逵知事
作者：刘崧
朝代：明
体裁：五言律诗

生来虞乱极，身后见时清。每叹多才累，翻怜一死轻。慷慨论交契，沈酣托酒名。至今江草绿，犹似别时情。
过南陆山中
作者：刘崧
朝代：明
体裁：七言绝句

鸟过平原霜草齐，雉飞兔走各东西。何由掣取腰间剑，细割肥鲜酒自携。
过双溪访敬则不遇
作者：刘崧
朝代：明
体裁：七言律诗

溪亭尝共赏芙蓉，十载重寻恨不逢。落日断桥馀野水，高原古路带寒松。麦芒旧画游丝细，柿叶新题坠露浓。喜有诸郎能好客，囊萸尊酒更从容。
过周宜冲林居
作者：刘崧
朝代：明
体裁：古风

幽人系遐思，散策欣往即。圳南秋水落，行踏涧中石。离离数青松，远荫林下宅。落日在柴门，清风满蒲席。
过小孤山
作者：刘崧
朝代：明
体裁：五言律诗

万丈临无地，苍然不可攀。九江争赴海，一柱独当关。水族朝珠阙，仙娥拥翠鬟。平生登览兴，及此慰南还。
过山下见人有将稗子者
作者：刘崧
朝代：明
体裁：五言绝句

饥民瘦如鹄，将稗野田里。相视不能言，悲风草间起。
过山塘坂
作者：刘崧
朝代：明
体裁：七言绝句

山塘坂上路如弓，步入巉岩曲折中。野鸟乱啼寒日暮，满山红叶动秋风。
过峡江
作者：刘崧
朝代：明
体裁：五言律诗

乡路犹三驿，逢人问水程。昼愁江上住，凉爱月中行。白发思乡里，青灯忆弟兄。那能即相见，把酒慰深情。
过峡江
作者：刘崧
朝代：明
体裁：五言律诗

石峡閟苍烟，江流似昔年。戈船犹自守，草市稍相连。白骨青山下，黄蒿古道边。石桥携酒处，风雨一凄然。
过平陂望南平王庙
作者：刘崧
朝代：明
体裁：七言绝句

阳台石下水离离，梦阁犹传故老知。千载神游竟何往，满江明月照荒祠。
过度门寺访隐上人
作者：刘崧
朝代：明
体裁：七言律诗

度门寺前溪最幽，亦有群木依崇丘。时时清磬落云雁，个个轻舟并水鸥。已公茆屋真堪赋，季子郭田那可求。眼前即恐易为别，安得杖藜时一游。
过德庆忆万户刘公衡
作者：刘崧
朝代：明
体裁：七言绝句

锦裹石前江水流，故人曾此戍康州。当年旌节随云散，尚对山花识旧游。
过恭城望九里山
作者：刘崧
朝代：明
体裁：七言绝句

满河冰片挟舟行，洲渚参差互送行。九里山晴春意动，买鱼酤酒过彭城。
过新吴寺哭严焕旅柩
作者：刘崧
朝代：明
体裁：七言绝句

新吴寺里题诗处，此日长廊独自登。手擘纸钱君不见，老僧来点柩前灯。
过新淦樟口欲访检校谢叔宾不果赋此遥谢
作者：刘崧
朝代：明
体裁：五言律诗

五月辞京阙，曾期共泛舟。蹉跎嗟后至，怅望失前游。樟口风湍急，山中云木稠。寄书谢猿鹤，欲往惜淹留。
过普觉寺访青原定上人不遇
作者：刘崧
朝代：明
体裁：七言绝句

初闻伐竹登山去，复道烧香渡岭行。晚入禅关浑不见，雨华堂上桧风清。
过李黄罗茅堂五首柬克正茂才
作者：刘崧
朝代：明

幽居仍近郭，高隐即深山。草径经年合，茅堂尽日閒。检书青竹映，倚杖白云还。远愧南游客，逢人秪厚颜。茅堂子故物，归意定何如。学道亲先辈，清心远俗书。藤稍垂石乱，瓠叶上檐虚。日有南溪叟，能来送鲤鱼。水碓时时急，秋山岸岸阴。偶来看野客，浑欲托云林。乌石寒松暝，香田雨稻深。幽栖宁避世，暂去已关心。何年远城市，来此寄高情。客有求书札，谁从隐姓名。茅茨寒更湿，花竹晚初成。江海尊前意，依依见弟兄。伏雨日潇潇，寒风断柳条。居然怀契阔，何以谢招邀。把酒销银烛，披图出绛绡。由来文物异，况乃自前朝。
过李黄罗茅堂五首柬克正茂才·其一
作者：刘崧
朝代：明
体裁：五言律诗

幽居仍近郭，高隐即深山。草径经年合，茅堂尽日閒。检书青竹映，倚杖白云还。远愧南游客，逢人秪厚颜。
过李黄罗茅堂五首柬克正茂才·其三
作者：刘崧
朝代：明
体裁：五言律诗

水碓时时急，秋山岸岸阴。偶来看野客，浑欲托云林。乌石寒松暝，香田雨稻深。幽栖宁避世，暂去已关心。
过李黄罗茅堂五首柬克正茂才·其二
作者：刘崧
朝代：明
体裁：五言律诗

茅堂子故物，归意定何如。学道亲先辈，清心远俗书。藤稍垂石乱，瓠叶上檐虚。日有南溪叟，能来送鲤鱼。
过李黄罗茅堂五首柬克正茂才·其五
作者：刘崧
朝代：明
体裁：五言律诗

伏雨日潇潇，寒风断柳条。居然怀契阔，何以谢招邀。把酒销银烛，披图出绛绡。由来文物异，况乃自前朝。
过李黄罗茅堂五首柬克正茂才·其四
作者：刘崧
朝代：明
体裁：五言律诗

何年远城市，来此寄高情。客有求书札，谁从隐姓名。茅茨寒更湿，花竹晚初成。江海尊前意，依依见弟兄。
过松湖闻熊氏往时有花圃特盛
作者：刘崧
朝代：明
体裁：五言律诗

寂历松湖市，人家际水烟。平沙皆种树，枯港不通船。旧隐真堪托，名园已盛传。青春花竹丽，载酒定何年。
过柳溪道院
作者：刘崧
朝代：明
体裁：七言绝句

岸上谁家掩素扉，鸟啼浑似惜春晖。日斜深巷无人过，时见梨花一片飞。
过桃源县别黄仲篪
作者：刘崧
朝代：明
体裁：五言律诗

野市栖民舍，河堤带县衙。长年对流水，无处问桃花。旧别三年久，新愁两鬓华。相逢那可住，风雪满星槎。
过桐陵杨公平别业不遇
作者：刘崧
朝代：明
体裁：七言绝句

门掩梨花听犬声，更无童子出相迎。逢人谩说山居好，强半春晴却在城。
过梧州怀广西佥宪王子启胡子祺时分按各州
作者：刘崧
朝代：明
体裁：七言绝句

苍梧浦口暂停舟，闻在浔州与贺州。无限好山云雾里，为君惆怅一回头。
过楮源访罗云从同舍弟子彦各赋一首
作者：刘崧
朝代：明
体裁：七言律诗

楮源风景似桃源，水绕田园山绕门。高树秋风松落子，碧苔春雨竹生孙。清烟影覆垂萝屋，白酒香浮老瓦盆。落日荒原归路晚，欲寻幽兴已忘言。
过武溪江南吊故人刘仲美墓
作者：刘崧
朝代：明
体裁：七言律诗

惆怅江南土一坏，斯人地上不胜忧。为亲奉檄嗟无及，忍病吟诗死未休。泽国风尘行处晚，海云烟雨梦中秋。故人题碣知何日，即恐荒漫失故丘。
过永和同子永刘宪史游清都观谒苏黄二先生祠
作者：刘崧
朝代：明
体裁：七言律诗

金华仙人玉局翁，清都台观五云东。十年丧乱残碑在，前代风流二老同。海藏出云龙起蛰，松坛过雨鹤盘空。伤心落日沧江上，万叠青峰照蕊宫。
过江南高城访孙景贤知事途中有作因录奉柬
作者：刘崧
朝代：明
体裁：七言绝句

家在松萝杳霭间，屋西流水并沙湾。可怜万里怀乡意，日上高城望北山。
过江南高城访孙景贤知事途中有作因录奉柬
作者：刘崧
朝代：明
体裁：七言绝句

屋角桃花深浅开，临溪欲过复徘徊。谁知不是寻春者，自为山人看竹来。
过江南高城访孙景贤知事途中有作因录奉柬
作者：刘崧
朝代：明
体裁：七言绝句

渡江一望一咨嗟，水绕田园径路斜。多谢野人相指引，青松岭外第三家。
过沙村闻思庵因记往年孙理问奉参政全公檄命驻兵山中招徕东南之负固者时余客军中留刘君方东所常从孙侯游庵中溪山不殊风尘方张怀念今昔因赋诗柬刘并识余志
作者：刘崧
朝代：明
体裁：七言律诗

故人孙宰忆同游，跃马分麾驻上头。塞外旌旗非旧日，山中钟磬自清秋。云松暝合侵崖径，霜叶寒飞扑涧流。满眼风尘愁更住，为君惆怅独登楼。
过沛县水驿
作者：刘崧
朝代：明
体裁：五言律诗

水驿前年到，归船复此过。人家住来久，岸柳种成多。泗水通遥海，砀山隔大河。千年陈迹在，回首飒悲歌。
过河间府遇高阳刘思道乃吾乡先生元友严公之高弟自云旧藏公遗文若山水记等作类多遭乱散佚不存而山水记存者又以远而不得见慨念今夕为之惘然明日赋此为别
作者：刘崧
朝代：明
体裁：七言律诗

高阳白发老刘郎，旧是先生弟子行。文字尚传山水记，佩衿犹袭蕙兰芳。玉河坟古山藏雾，瀛海楼高月照霜。不尽殊方怀古意，因君惆怅忆江乡。
过淘金站
作者：刘崧
朝代：明
体裁：七言律诗

乱馀无地寄登临，断陇荒郊噪野禽。山势只今馀减饭，驿名依旧记淘金。仙游尚想浮篙度，野战空悲折戟沉。已分扁舟夜漂泊，月明偏照泪沾襟。
过清节先生故居废址遇野老谈旧事
作者：刘崧
朝代：明
体裁：七言律诗

云亭小径青山下，清节当年故址存。野老尚能收谱牒，邻人还解识田园。乔林鹤去枝柯改，古井龙移窟穴翻。千载高风知不泯，拳拳经辩著王尊。
过湖口县
作者：刘崧
朝代：明
体裁：七言律诗

佛子矶头溯客舲，南湖高柳寄沙汀。水分彭蠡溶溶绿，山送匡庐冉冉青。雨过人家收鸭早，日高网户晒鱼腥。故园此去犹千里，安得乘风破杳冥。
过王氏南园看竹刘以和携酒至共酌林间
作者：刘崧
朝代：明

王子时相见，刘郎晚共携。邀人竹林下，沽酒石桥西。林绚甜椔发，畦深苦藚齐。徘徊未能饮，着意鸟频啼。禁得南园笋，新成数百竿。何年通一径，长有客来看。露叶沾重席，烟梢拂小冠。风湍听不定，况复近江干。磊磊苍苔石，娟娟翠筱林。圃畦分晓色，邻屋借秋阴。日转游丝细，天寒聚雀深。独无三亩地，种汝伴清吟。节下题诗遍，林间送酒迟。亦愁春雨里，共爱晚晴时。斩玉嗔初见，移根任所为。长令扫苔石，来此赴幽期。
过王氏南园看竹刘以和携酒至共酌林间·其一
作者：刘崧
朝代：明
体裁：五言律诗

王子时相见，刘郎晚共携。邀人竹林下，沽酒石桥西。林绚甜椔发，畦深苦藚齐。徘徊未能饮，着意鸟频啼。
过王氏南园看竹刘以和携酒至共酌林间·其三
作者：刘崧
朝代：明
体裁：五言律诗

磊磊苍苔石，娟娟翠筱林。圃畦分晓色，邻屋借秋阴。日转游丝细，天寒聚雀深。独无三亩地，种汝伴清吟。
过王氏南园看竹刘以和携酒至共酌林间·其二
作者：刘崧
朝代：明
体裁：五言律诗

禁得南园笋，新成数百竿。何年通一径，长有客来看。露叶沾重席，烟梢拂小冠。风湍听不定，况复近江干。
过王氏南园看竹刘以和携酒至共酌林间·其四
作者：刘崧
朝代：明
体裁：五言律诗

节下题诗遍，林间送酒迟。亦愁春雨里，共爱晚晴时。斩玉嗔初见，移根任所为。长令扫苔石，来此赴幽期。
过留城
作者：刘崧
朝代：明
体裁：七言绝句

荒城如斗半蒿藜，千古全功孰与齐。须信君恩本天道，如何自挟请封齐。
过老虎口
作者：刘崧
朝代：明
体裁：七言绝句

负嵎妥尾两蹄蹲，秋草斑斑见石根。鸡犬已空人散久，犹张馋吻向荒村。
过茌平怀马宾王
作者：刘崧
朝代：明
体裁：七言绝句

昔贤经济未轩张，末路低回祗自伤。斗酒新礼聊濯足，令人长忆马宾王。
过西岭下临眺和萧汉高韵
作者：刘崧
朝代：明
体裁：七言律诗

南村西崦路何穷，草屋柴扉处处同。山雉独鸣千嶂雨，野凫争飏一池风。长怀石洞吹箫侣，不见华峰采药童。何许碧溪流不尽，桃花源里若为通。
过谷亭二首
作者：刘崧
朝代：明

小龙涡接大龙涡，谷亭闸口水穿波。寄语南船缓来上，北船东下正如梭。谷亭亭子大河边，赤鲤黄鱼不论钱。水上浮淩高一尺，朝来阻住北来船。
过谷亭二首·其一
作者：刘崧
朝代：明
体裁：七言绝句

小龙涡接大龙涡，谷亭闸口水穿波。寄语南船缓来上，北船东下正如梭。
过谷亭二首其二
作者：刘崧
朝代：明
体裁：七言绝句

谷亭亭子大河边，赤鲤黄鱼不论钱。水上浮淩高一尺，朝来阻住北来船。
过邵伯得风喜赋
作者：刘崧
朝代：明
体裁：七言绝句

南上河里三百里，买鱼沽酒二三程。小篷短棹泛敧侧，卧听风声与水声。
过邵伯得风喜赋
作者：刘崧
朝代：明
体裁：七言绝句

长洲短岸去匆匆，坐看云霞西复东。最爱归船胜走马，不烦鞭策只乘风。
过郎湖
作者：刘崧
朝代：明
体裁：七言绝句

山中春鸟夜相呼，岸上谁家酒可沽。风露满船眠不得，长歌乘月过郎湖。
过郑氏隐居承二子之纯之纪留宿赋赠一首
作者：刘崧
朝代：明
体裁：五言律诗

流水西山麓，层轩夏木凉。昔闻书带草，今过郑公乡。展席传诗帙，张灯列酒浆。佳儿真好客，倾倒意何长。
过雷阳有怀永年相仓使奉寄二绝
作者：刘崧
朝代：明

去年与子南京别，知领盐仓白石场。万里相寻不相见，独骑官马过雷阳。钦廉西望路悠悠，海角亭中足胜游。圣化只今无远迩，岭南风土是中州。
过雷阳有怀永年相仓使奉寄二绝·其一
作者：刘崧
朝代：明
体裁：七言绝句

去年与子南京别，知领盐仓白石场。万里相寻不相见，独骑官马过雷阳。
过雷阳有怀永年相仓使奉寄二绝其二
作者：刘崧
朝代：明
体裁：七言绝句

钦廉西望路悠悠，海角亭中足胜游。圣化只今无远迩，岭南风土是中州。
过雷阳有怀永年相仓使奉寄二绝吴司令友云于磨勘公廨隙地凿两池以种莲而植柳其上五月过之见柳阴荷花盛开既恨不能久留又叹不能数往因赋二绝奉寄·其一
作者：刘崧
朝代：明
体裁：七言绝句

小小池陂两斛泉，也教插柳着春烟。粉墙过午新阴合，时有清风一洒然。
过顺流口寻归舟不见留寄旷伯逵
作者：刘崧
朝代：明
体裁：古风

居人惜离别，行子念归路。牵衣苦徘徊，酬酢乃烦屡。岂知风力便，徒侣惜迟暮。孤帆竟先发，江永不可渡。登高望前湾，欲往复回顾。令我行踯躅，感君郁情愫。去翼安可招，苍苍但昏雾。
过风火矶
作者：刘崧
朝代：明
体裁：七言律诗

风火矶头波浪深，马当峡里雨云阴。转输估客无南北，争战英雄自古今。水漱芦根侵岸脚，石悬藤蔓到潭心。一时登览馀风景，静倚蓬窗酒满斟。
过鸬鹚滩望月
作者：刘崧
朝代：明
体裁：七言绝句

鸬鹚滩上看新月，忽忆庭前桂树枝。想见来意应更好，不知何似别家时。
过黄河见堤岸有古墓双石表感赋
作者：刘崧
朝代：明
体裁：七言绝句

河堤石表古来存，知为谁家守墓门。旧冢已墟人世换，年年乌鸟当儿孙。
过龙湾五王阁访友人不遇
作者：刘崧
朝代：明
体裁：五言律诗

野桥秋水落，江阁冥烟微。白日又欲午，高人犹未归。青林依石塔，虚馆净柴扉。坐久思题字，翻怜柿叶稀。
近闻三首
作者：刘崧
朝代：明

近闻河上卒，掘地未通流。何以酬饥渴，终然起怨雠。干戈应满地，畚锸漫成丘。禹迹谁能复，悠悠远大谋。近闻淮海地，寇盗各纵横。城邑传新破，舟车绝远行。朝廷初问将，阃府渐移兵。思见欃枪息，秋来江汉清。近闻杨主簿，翰墨上京都。徵责缘新令，驰驱戒远途。炎蒸犹未濯，寇盗若为虞。即此伤多难，山林未可迂。
近闻三首·其一
作者：刘崧
朝代：明
体裁：五言律诗

近闻河上卒，掘地未通流。何以酬饥渴，终然起怨雠。干戈应满地，畚锸漫成丘。禹迹谁能复，悠悠远大谋。
近闻三首·其三
作者：刘崧
朝代：明
体裁：五言律诗

近闻杨主簿，翰墨上京都。徵责缘新令，驰驱戒远途。炎蒸犹未濯，寇盗若为虞。即此伤多难，山林未可迂。
近闻三首·其二
作者：刘崧
朝代：明
体裁：五言律诗

近闻淮海地，寇盗各纵横。城邑传新破，舟车绝远行。朝廷初问将，阃府渐移兵。思见欃枪息，秋来江汉清。
进甘露诗十六韵
作者：刘崧
朝代：明

甘露从天降，由来集帝垣。霏微先禁苑，散漫遍郊园。乳结虬枝重，膏凝翠叶繁。泬寥澄夜气，璀璨耀晨暾。味比香饴滑，光疑霁雪翻。侍臣分碧盌，内使出金盆。丹陛传天语，千官肃骏奔。草堂联佩绶，钟阜拥蹄辕。引蔓惊初见，修条喜共扪。缘崖收沆瀣，采玉上昆崙。醲泽流芳甸，嘉祥溢厚坤。策书严荐庙，颂献蔼临轩。不待金茎得，徒闻宝瓮存。愿言歌蓼湑，四海锡便蕃。
远游篇为黄子邕赋
作者：刘崧
朝代：明
体裁：古风

闻君有远游，请赋远游篇。上陈道里遥，下感时序迁。茫茫九州外，历历秦汉前。山行岂无车，水汎亦有船。豺虎忽纵横，蛟龙方纠缠。井邑化为灰，墟里但荒烟。人生非鸿鹄，何以周八埏。君行忽踟蹰，惜此全盛年。宝剑珠玉匣，结驷青连钱。谈辨三军帐，笑歌五侯筵。会合鄙毛遂，功成羞鲁连。落日临广陌，回风激繁弦。此别诚艰虞，忍为离绪牵。不见里巷儿，封侯起关边。毋为北郭叟，白首事太眩。
述怀
作者：刘崧
朝代：明
体裁：古风

我有二亩田，力薄耕不胜。分田籍农父，所冀得斗升。丰年本狼藉，薄俗乃侵陵。一日凶旱来，颗粒遂不登。我廪既莫实，公租方急徵。叹息谢农父，此岂人所能。天时一何常，盈歉古相乘。宁为敛者嗔，毋为贫者憎。
述怀一首别表兄严允升之兴国
作者：刘崧
朝代：明
体裁：古风

我始束发时，出居城东郛。兄从濠上来，青裾如短凫。父母共爱惜，两两相携扶。读书本不多，颇好弄墨朱。暮拾草上萤，晨探花间雏。缀文暗矜衒，学字缪拟摹。登床夺砚笔，入室窥庖厨。诟怒或暂违，欢欣复同娱。时来饮美酒，终不事樗蒲。俱为乡党怜，自许如联珠。稍长各辞家，东西趋道涂。饥寒两契阔，千里长睢盱。论心怆无梦，揽镜觉有须。岁时骨肉聚，俯仰亲情俱。我父寔尔舅，尔母为我姑。十年递倾逝，顾影怜羁孤。嗟尔前年春，妻子复殒徂。空庭閟白日，苔藓生檐枢。尔兄亦早丧，有子居僧庐。削发岂高士，承宗寔良图。去年避兵难，闻窜五岭隅。归来见颜色，窃喜雉脱罦。昨聆遘寒疾，服食幸少苏。所依弱妹存，亦苦贫病拘。如何便诀绝，孑孑复远趋。山雨晴少泥，林华正纷敷。紫燕亦高飞，春城沸笙竽。我惭识字来，奇蹇多忧虞。所以遁幽谷，远从耕钓徒。兹晨怅言别，有酒得更沽。感激少小怀，临分重蹰踟。五月蒲艾香，九月有菊萸。故园恐芜没，归候焉得逾。武姥泉石嘉，远驾尚可纡。庶慰同心契，慎保千金躯。
述怀八首奉柬白景和
作者：刘崧
朝代：明

隆暑夏方炽，赤曦煽炎烟。六街流景中，车马驱不前。引睇西北隅，烦冲抱悁悁。濯足沧海流，散发昆崙巅。岂无琼树荫，思尔风泠然。穆穆羽人馆，肃肃君子居。清风东南至，层构邃且虚。左陈樽与壶，右列图与书。燕休而翱游，其乐恒有馀。乃知习静者，乘化本自如。闻君昔游宦，四牡戒南骋。凌深陟庐阜，历险薄炎岭。才名时共推，刚毅夙所秉。竟辞金陵幕，旋理潇湘艇。却卧山云深，清歌动吴郢。美人出南国，皎若琼树枝。云日丽春服，光彩不可持。粲粲白玉齿，宛宛青娥眉。含情盼天末，独立以遐思。当歌复不发，听者今为谁。汎舟越江湖，晤言属良友。朝辞凤台侧，夕憩锦江口。思采蒲与荷，游咏乐且久。芳华隔秋浦，零悴复何有。怀哉托绸缪，结佩以琼玖。琴瑟有正音，自异淫与哇。高张弦易绝，低促声苦乖。敢伤知者寡，自愧鲜所谐。泠泠涧中泉，窈窈云际厓。誓将千古意，托在君子怀。微生寡所资，素食在贫贱。枯如枝上蜩，飘若梁间燕。长缨非固违，短褐岂终恋。荣名难强致，华采羞自衒。独处衡门幽，悲歌泪如霰。鸿鹄乘天风，摇荡日已远。声沈兰渚烟，影绝浮云巘。高河入夕迥，列宿光烜烜。岂不顾其群，前飞屡回转。凄其霜露积，恻怆岁年晚。
述怀八首奉柬白景和·其一
作者：刘崧
朝代：明
体裁：古风

隆暑夏方炽，赤曦煽炎烟。六街流景中，车马驱不前。引睇西北隅，烦冲抱悁悁。濯足沧海流，散发昆崙巅。岂无琼树荫，思尔风泠然。
述怀八首奉柬白景和其七
作者：刘崧
朝代：明
体裁：古风

微生寡所资，素食在贫贱。枯如枝上蜩，飘若梁间燕。长缨非固违，短褐岂终恋。荣名难强致，华采羞自衒。独处衡门幽，悲歌泪如霰。
述怀八首奉柬白景和其三
作者：刘崧
朝代：明
体裁：古风

闻君昔游宦，四牡戒南骋。凌深陟庐阜，历险薄炎岭。才名时共推，刚毅夙所秉。竟辞金陵幕，旋理潇湘艇。却卧山云深，清歌动吴郢。
述怀八首奉柬白景和其二
作者：刘崧
朝代：明
体裁：古风

穆穆羽人馆，肃肃君子居。清风东南至，层构邃且虚。左陈樽与壶，右列图与书。燕休而翱游，其乐恒有馀。乃知习静者，乘化本自如。
述怀八首奉柬白景和其五
作者：刘崧
朝代：明
体裁：古风

汎舟越江湖，晤言属良友。朝辞凤台侧，夕憩锦江口。思采蒲与荷，游咏乐且久。芳华隔秋浦，零悴复何有。怀哉托绸缪，结佩以琼玖。
述怀八首奉柬白景和其八
作者：刘崧
朝代：明
体裁：古风

鸿鹄乘天风，摇荡日已远。声沈兰渚烟，影绝浮云巘。高河入夕迥，列宿光烜烜。岂不顾其群，前飞屡回转。凄其霜露积，恻怆岁年晚。
述怀八首奉柬白景和其六
作者：刘崧
朝代：明
体裁：古风

琴瑟有正音，自异淫与哇。高张弦易绝，低促声苦乖。敢伤知者寡，自愧鲜所谐。泠泠涧中泉，窈窈云际厓。誓将千古意，托在君子怀。
述怀八首奉柬白景和其四
作者：刘崧
朝代：明
体裁：古风

美人出南国，皎若琼树枝。云日丽春服，光彩不可持。粲粲白玉齿，宛宛青娥眉。含情盼天末，独立以遐思。当歌复不发，听者今为谁。
述怀寄萧翀
作者：刘崧
朝代：明
体裁：七言律诗

南涧西岩在眼中，可堪踪迹堕尘红。午门待漏惊寒月，丙舍看书忆晚风。谁引小车寻故友，独骑瘦马伴羸童。他年投老珠林曲，赖尔过从慰此翁。
述怀寄萧翀
作者：刘崧
朝代：明
体裁：七言律诗

平生剩有閒居兴，谁信中年不自由。荷橐日边方北觐，乘槎海上复南游。诗书久益丹心苦，风雨俄惊两鬓秋。疏拙自惭无补报，要知只合老林丘。
退食
作者：刘崧
朝代：明

退食还西舍，单居少四邻。入门惊落叶，振席愧流尘。狞犬偏嘷客，饥猫亦恋人。自怜仍自慰，俯仰向谁陈。
送丁惟中弃家入五峰脩道
作者：刘崧
朝代：明
体裁：七言律诗

五峰山上晓钟声，羡子中年出世情。有发总缘诸相幻，无家始悟一身轻。溪边洗钵鱼初识，林下传经鹿共行。遥想神螺光彻夜，几时来听说无生。
送人赴南安推官
作者：刘崧
朝代：明
体裁：五言律诗

横浦西江上，君行驾短艭。客程花拂帽，官舍鸟窥窗。远别轻千里，高名重一邦。辉辉东海日，偏照画旗杠。
送何天碧归龙虎山
作者：刘崧
朝代：明
体裁：七言律诗

道人九月江东去，二十四岩烟雾深。落日横峰看雁度，清霜碧树听猿吟。山中紫朮堪为酒，灶底丹砂可化金。淮海风尘愁复别，重寻还许托云林。
送僧惟善归省豫章
作者：刘崧
朝代：明
体裁：七言律诗

龙门径里雨如烟，云木苍苍叫杜鹃。江上客怀悲往日，山中草色记流年。飞花雪片沾离席，垂柳春阴拂画船。忽忆钟陵烽火后，湖东水长浸瓜田。
送况吏目归西山
作者：刘崧
朝代：明
体裁：五言排律

南郡城如铁，西山翠作屏。六年佐州幕，千里望亲庭。簿领仍相绊，干戈苦未停。晓衙冲暗曙，夕骑戴明星。故里烟尘隔，澄江风浪宁。赋归花苒苒，送别柳青青。断港移兰桨，晴沙注玉瓶。东南烽火后，几处短长亭。
送刘子伟入赣谒参政
作者：刘崧
朝代：明
体裁：古风

拔剑击流水，浮云划中开。长啸别亲故，悲风从天来。问之行路谁为此，赵州太守贤孙子。祖孙杀贼守泸江，父独先驱阵前死。几年倡义不顾身，一日失援沦风尘。家乡残荡骨肉散，空作穷途憔悴人。至今悲愤肝胆裂，梦里惊呼宝刀折。北风吹火乱山红，却望泸江泪成血。赵州故人四海同，兵部卓有前贤风。开筵倒履下奇士，豪杰奔走如游龙。崆峒十月飞霜露，亦知青眼怜迟暮。弓骑何时入羽林，勋名自合登天府。赣江东流十八滩，滩石下激声潺潺。忠臣孝子有苦志，为报飞书投九关。
送刘掾归赣
作者：刘崧
朝代：明
体裁：七言律诗

王事劳劳信有馀，时危经济定何如。兵戈未报东南息，仓廪遥怜郡邑虚。荒草断城春寂寂，落花归骑雨疏疏。野人实少干时策，犹掩衡门学著书。
送刘海鹏之金陵三绝
作者：刘崧
朝代：明

凤凰飞集五云间，送尔长歌入楚关。明日驾帆淮水上，便从云气望钟山。宫亭水落雁南飞，寒日萧萧锦树稀。二月东风江浦绿，却攀杨柳待君归。荷叶陂头流水声，月华霜气两凄清。自怜委翅蓬蒿底，不得相从赴远征。
送刘海鹏之金陵三绝·其一
作者：刘崧
朝代：明
体裁：七言绝句

凤凰飞集五云间，送尔长歌入楚关。明日驾帆淮水上，便从云气望钟山。
送刘海鹏之金陵三绝其三
作者：刘崧
朝代：明
体裁：七言绝句

荷叶陂头流水声，月华霜气两凄清。自怜委翅蓬蒿底，不得相从赴远征。
送刘海鹏之金陵三绝其二
作者：刘崧
朝代：明
体裁：七言绝句

宫亭水落雁南飞，寒日萧萧锦树稀。二月东风江浦绿，却攀杨柳待君归。
送别傅奏差督军储却归吴都事水寨
作者：刘崧
朝代：明
体裁：古风

傅郎青云彦，文彩粲华组。身骑五色马，出入将军府。将军控扼水上城，连舻列舰如屯营。昨朝令下急征饷，科帖星火来南平。南平频年困供给，小麦秋荒禾未实。私家何以办公输，流血呻吟更捐瘠。兵储有程不敢稽，君独悯之增惨悽。舣舟浦口坐荒寂，落日忍听饥乌啼。五月香醪得倾泻，席上香蒲绿堪把。过雨天低白浪中，隔江云出青山下。豪来起舞情未终，为君感激歌秋风。东南烽火万里赤，此乐茫茫安得同。我惭栖遁相逢少，郁郁沉忧更昏晓。别君三叹拂吴钩，注目云天决飞鸟。
送别叔铭佥宪出顺承门
作者：刘崧
朝代：明
体裁：七言绝句

送客出城秋已凉，太行南上楚天长。顺承门外斜阳里，荞麦花开似故乡。
送别杨奇琛归洞江歌
作者：刘崧
朝代：明
体裁：古风

朝别李元忠，暮别杨奇琛。各言故乡久离别，使我历乱空愁心。愁心忽如江上风，不可凭御谁能穷。南行浩荡一千里，吹雪径度青原峰。我生少小轻乡井，独以羁穷寄形影。经时负米未能归，何待他年愧裀鼎。閒来思种东村田，青山欲买羞无钱。携书强聒附童稚，客中相顾谁相怜。杨郎杨郎本同郡，文水钟奇故才俊。芳年初发春江长，劲气已逼秋崖峻。读书东家不下楼，手写细字如蝇头。长怀丹阙陈三策，独抱遗经穷九丘。春风二月惊初见，伯劳东飞遇西燕。凤山祠下月如眉，明绣楼前水如练。看花把酒能几时，念子还乡从此辞。城头乌啼北斗曙，飞霜已落青梧枝。桐江东南符山岭，闻子幽居好林景。千年古剑合神机，光射玄潭黑风冷。子归何时当再逢，即恐睽隔劳忧忡。江外风尘眯人目，我欲远寻麋鹿踪。
送别石泉县丞钟尚贤以公役赴京却还成都府
作者：刘崧
朝代：明
体裁：古风

送君西还酌君酒，更出都门折杨柳。怜君自是同乡人，上马欲别愁回首。风帆五月上瞿塘，却望石泉如故乡。啼猿峡里见明月，万里相思应断肠。
送别虞管勾幼悦上赣迎候御史却还省中
作者：刘崧
朝代：明
体裁：七言律诗

郎官迎候绣衣归，十月清霜傍马飞。省署总推容礼盛，边隅人报简书稀。星横野戍乌啼早，日落江城雁影微。千里严程当晏岁，驱驰莫遣壮心违。
送别高安黄宰
作者：刘崧
朝代：明
体裁：五言律诗

春日宾曹盛，骊歌发县关。眼看朱绂去，心折画辕攀。垄麦连云细，江花过雨斑。筠阳真大郡，犹迟一年还。
送北平省都事樊仲郛赍洪武七年正旦贺表上南京二首
作者：刘崧
朝代：明

洪武六年冬闰月，省郎入觐自燕台。边庭拜表千官送，京阙朝正万国来。班引侍仪宫乐奏，礼成光禄御筵开。蓟门柳色还相待，应带春光万里回。淮海东南是帝京，五云缭绕九重城。光风尽解龙河冻，丽日徐开凤阙晴。春宴戴花迎彩燕，早朝穿柳听宫莺。前年我亦陪供奉，此日偏怜送别情。
送北平省都事樊仲郛赍洪武七年正旦贺表上南京二首·其一
作者：刘崧
朝代：明
体裁：七言律诗

洪武六年冬闰月，省郎入觐自燕台。边庭拜表千官送，京阙朝正万国来。班引侍仪宫乐奏，礼成光禄御筵开。蓟门柳色还相待，应带春光万里回。
送北平省都事樊仲郛赍洪武七年正旦贺表上南京二首其二
作者：刘崧
朝代：明
体裁：七言律诗

淮海东南是帝京，五云缭绕九重城。光风尽解龙河冻，丽日徐开凤阙晴。春宴戴花迎彩燕，早朝穿柳听宫莺。前年我亦陪供奉，此日偏怜送别情。
送医士归豫章
作者：刘崧
朝代：明
体裁：五言律诗

落叶满城隅，南归感岁徂。海边曾种玉，市上忆悬壶。山近烟岚薄，江寒岛屿孤。惜无黄犊卖，从子住东湖。
送友人之赣州司幕
作者：刘崧
朝代：明
体裁：五言律诗

江合城楼迥，秋高幕府清。之官宁惮远，论法正须平。寒濑鸣砂浅，晴岚隐石横。凄凉为客处，浩荡送君情。
送友人入韶口山中
作者：刘崧
朝代：明
体裁：五言律诗

问客买乌犍，去耕韶口田。地饶无恶草，山近有流泉。过雨听春鸟，寻墟望晓烟。野人应避席，莫遣识遗贤。
送友人南归
作者：刘崧
朝代：明
体裁：五言律诗

岁晏各言别，君还先赋归。悠悠遵道路，渺渺问庭闱。江阔行舟远，天寒过雁稀。城南风雪里，惆怅把征衣。
送友人奉旨侍亲归山西
作者：刘崧
朝代：明
体裁：七言律诗

晓陪鹤驾觐龙旂，忽报承恩奉母归。拜命五花金作诰，还乡千里锦为衣。太行日上云初起，汾水秋高雁正飞。禄米满车新酒熟，殷勤先与寿庭闱。
送友人还赣
作者：刘崧
朝代：明
体裁：五言律诗

南国犹防寇，春城尚鼓鼙。乱山愁落日，积水畏横霓。失木猿呼子，巢林燕择栖。送君增感慨，花发赣江西。
送吴太守之韶阳
作者：刘崧
朝代：明

已报新移郡，犹闻不下堂。买舟辞快阁，度岭问韶阳。晚驿江云白，寒潮海日黄。使君行五马，南徼有辉光。白下东门柳，当年手种成。行行当别路，叶叶是离情。解缆惊秋雨，扬镳送晚晴。春风榕馆静，好在听啼莺。
送吴太守之韶阳·其一
作者：刘崧
朝代：明
体裁：五言律诗

已报新移郡，犹闻不下堂。买舟辞快阁，度岭问韶阳。晚驿江云白，寒潮海日黄。使君行五马，南徼有辉光。
送吴太守之韶阳·其二
作者：刘崧
朝代：明
体裁：五言律诗

白下东门柳，当年手种成。行行当别路，叶叶是离情。解缆惊秋雨，扬镳送晚晴。春风榕馆静，好在听啼莺。
送吴德茂归崇仁
作者：刘崧
朝代：明
体裁：七言律诗

黄州城西子所家，春来杨柳满汀沙。几时载酒出东郭，到处看山行小车。解拄仙人九节杖，去觅安期五色瓜。云中华盖可揽结，迟子归来餐夕霞。
送吴明理归赣州寓舍
作者：刘崧
朝代：明
体裁：七言律诗

江上芙蓉作锦红，飘飘归棹趁西风。乱山正在波涛外，故里犹迷烟雾中。四海交游春梦远，十年流落壮心雄。小楼昨日登临处，尊酒寒花孰与同。
送周德刚归九江并柬其兄仲常
作者：刘崧
朝代：明
体裁：七言律诗

君家伯仲才名盛，贱子东南道路穷。往昔永怀千里别，秪今谩想一尊同。苍葭水驿青凫雨，落木山城白雁风。岁晏林居定相忆，九江消息若为通。
送夏定夫归进贤
作者：刘崧
朝代：明
体裁：五言律诗

从师劳远涉，归兴及清秋。即此催还觐，相看动别愁。天垂阴洞碧，云入暮山稠。犹忆谈经夜，松亭月色幽。
送娄徵士叔真归金华曾侍郎邀赋
作者：刘崧
朝代：明
体裁：古风

祖帐出都门，鸦啼掖垣曙。春从天上归，人望山中去。离亭烟柳变，极浦风帆暮。亦欲把萝衣，空伤别琼树。
送孙伯刚之仪真
作者：刘崧
朝代：明
体裁：古风

孙侯庙廊具，特达古豪俊。十年出禁闼，往往事州郡。苍髯玉立秋风高，南浮烟海东云涛。中朝更化重守令，似尔简擢非贤劳。淮东诸郡临淮道，共说仪真风物好。万家歌吹动春云，十里楼船压江岛。海有盐错水有鱼，白露红霞春满壶。候人出郭鸣马集，日望使君来下车。岂无穷困民，所重民父母。税赋出鞭笞，伊谁肆苛虎。长淮之水何悠悠，行矣不可以久留。便令南阳得召父，坐见淮水回清流。愿持万古心，送君以千里。由来贤达士，感激在知己。筼筜谷，金精山，吾独胡为淹留于其间。云霄浩荡白日近，飞翰冥冥倘可攀。
送孙伯起之镇江司理
作者：刘崧
朝代：明
体裁：古风

昔在朐山尹，为政声甚扬。朝廷重青籍，铨擢有耿光。永念赤子愚，罪罟罹披猖。谳覆苟非人，终焉阽危亡。东南有大郡，地广滨海洋。岂不繁狱讼，擢尹推丹阳。维时大火中，暑炽日正长。上吉祖东门，沥觞理行装。候吏千里至，得诹民俗康。矧兹服先声，恶伏善且彰。政方实多岐，所先在慈祥。庶见囹圄空，秋芜卧桁杨。惟君伯仲间，济济充周行。卓彼仪真守，飘飘云锦裳。摇摇江上波，两两发征航。邦人共嗟讶，符绶相辉煌。汀云槐柳深，夕雨菰蒲凉。仕邦乃相望，何异家与乡。永念幽谷士，抱书迈年芳。送行重言赠，敢以诚自将。舞文戒吏胥，操纵成条章。无刑乃至理，庶用登虞唐。
送孙景贤归江东
作者：刘崧
朝代：明
体裁：古风

客有敬亭思，春愁何渺然。谢公楼前月，已照江西船。船头花乱飞，酾酒发鸣鼓。四顾不成欢，悲歌泪如雨。壮游南海上，曾著从事衫。骢马青连钱，驰突开巉岩。南归阻寇乱，寄食赣江侧。多谢尚书公，看客好颜色。高筵列绮馔，宾客如流云。舞剑万人却，谈兵四座闻。年华逐流水，五见杨柳绿。夜夜梦故山，浮云满岩曲。兹行未可住，却望江东还。人散井邑空，鸟啼烟树间。殷勤候高堂，次第访邻里。山栗与木瓜，离离照烟紫。放舟弄明月，蹑屐凌紫微。春风久相待，吹老薜萝衣。南平三月暮，惆怅忽成别。把臂重论心，知君有奇节。东游我所愿，远作秋风期。却携采石酒，高咏敬亭诗。
送孙民瞻之广西帅阃照磨
作者：刘崧
朝代：明
体裁：古风

蔚蔚城闉柳，长条当路岐。行人服王命，策马厉所之。登高望群山，马鸣风正悲。天连江广交，云隐湖湘湄。向西有大府，冠盖何逶迤。分阃控百蛮，元戎总前麾。简书岂不畏，舒卷在所持。忾彼猺獠徒，椎跣恒蚩蚩。丝毫苟失御，雠杀相纷披。闻君去参幕，道路今衍夷。两江动晴色，八桂含春姿。王爵有优劣，官资无崇卑。烈烈塞上笳，泠泠月中吹。感激丈夫气，岂不在边陲。圣人重文德，斯道贵抚绥。慎尔录边勋，勉为古人思。
送宋国宾往宁都求父丧
作者：刘崧
朝代：明
体裁：五言律诗

野哭求亲冢，南循贡水濆。招魂当落日，负骨出寒云。驯鹿穿崖送，慈乌隐树闻。残年候归楫，风雪定纷纷。
送客
作者：刘崧
朝代：明
体裁：七言绝句

九客俱辞一客留，出门相送问重游。夜来共对西楼月，不道今朝有别愁。
送尧举监税赴进贤
作者：刘崧
朝代：明
体裁：五言律诗

送尔司征去，江干秋雨馀。由来设关市，不在算舟车。客路通城邑，人烟集里墟。西风摇落近，回首独踟躇。
送张子明归武夷
作者：刘崧
朝代：明
体裁：五言律诗

东去渡沙关，宁辞道里艰。云连闽海郡，家近武夷山。腊酒鹅儿碧，春衣稚子斑。徘徊南浦上，别恨不能攀。
送张知事之庐陵
作者：刘崧
朝代：明
体裁：古风

忽不乐兮心惨悽，闻君移家当远暌。手牵稚子候慈母，路出龙洲莺乱啼。江烟冥冥江水绿，綵鹢班班照春服。落花到处荡回风，杨柳人家并沙麓。问君此别来何时，南平父老多遗思。乱离欲定乃去此，念昔艰危亲见之。茫茫江海悲游子，抱剑何因报知己。狂心欲逐北飞云，夜下神冈渡江水。江水深深愁人心，忆君安得穷登临。我家茆屋珠浦曲，薜萝紫雾屯秋阴。忆在竹林西，回船听江雨。载酒看花醉不归，十里芙蓉烂晴屿。浮云飘忽东北来，昔者嬉游安在哉。岂知今年复远别，使我叹息青霞杯。君持青霞杯，听我歌古调。歌声激烈君不闻，手撚琪花向天笑。向天笑，送飞鸿，我还山南君向东，出处悠悠安得同。明日看君螺子浦，思君却上引龙峰。
送徐佥宪子侄得全暂还三衢
作者：刘崧
朝代：明
体裁：七言律诗

趋庭早识仲容贤，即便令人重黯然。归路偶逢残暑后，到家应及未霜前。寒沙蓬藋迷征骑，秋浦芙蓉压去船。来往燕吴真万里，重来为我说华川。
送慧上人之九顿岭
作者：刘崧
朝代：明

九顿岭头愁夕曛，高人南去礼寒云。白牛露地秪自见，玄鹤出林终不群。神锡行空风瑟瑟，钵衣挂树月纷纷。松崖总是经行路，出定哀猿何处闻。公子华年思远征，浙山千里入脩程。筵开候馆林花落，柂转官河春水生。健马长风朝挟箭，惊鸿凉月夜鸣筝。旧游寂寞筠阳道，芳草离离寄远情。忆我城南春可怜，湖山长近别愁边。扣门惊见漏将夕，把炬送行江满烟。遽喜春深传秀句，能忘岁晏接归船。向来风雨河桥路，肠断杨花白似绵。东吴乡贡昔多贤，太学诸生最少年。董子尚迟三策对，夏侯终见一经传。宫花晴覆金河水，御柳春浮紫禁烟。遥想桥门冠带盛，时时听讲出宫筵。明秀楼前雨满沙，石榴花发客思家。水通赤岸西流浅，路入青山北向斜。归省可能忘夏凊，传经还解惜年华。寻幽若过双溪去，为觅秋风旧钓槎。忆尔弹琴天藻亭，秋风飒飒近帷屏。仙人飞佩去不远，学士杖藜来细听。兰叶临池惊坠露，松枝出石带流星。只今遗意谁能赋，犹想钧天奏洞庭。故人东去维扬日，学士亲题送别诗。一代风流嗟已矣，十年漂泊更何之。久传大府承簪笔，犹滞沧江理钓丝。寂寞旧游临汝曲，秋风雕鹗起遐思。秋雨萧萧度翠微，西南无数白云飞。极知衣綵趋庭乐，况是从师学道归。江浦星流鸡叫早，石林霜远雁来稀。送君不尽丘园思，独倚城楼看落晖。戍楼百尺跨崔嵬，公子华筵向晚开。城上秋风低鼓角，江间烟浪入樽罍。登临谩作怀乡赋，感慨深怜济世才。自是将军勤结构，海天旌节几时回。
送慧上人之九顿岭 其七 赠刘元善
作者：刘崧
朝代：明
体裁：七言律诗

故人东去维扬日，学士亲题送别诗。一代风流嗟已矣，十年漂泊更何之。久传大府承簪笔，犹滞沧江理钓丝。寂寞旧游临汝曲，秋风雕鹗起遐思。
送慧上人之九顿岭 其三 奉次王子启寄叙春初别时事
作者：刘崧
朝代：明
体裁：七言律诗

忆我城南春可怜，湖山长近别愁边。扣门惊见漏将夕，把炬送行江满烟。遽喜春深传秀句，能忘岁晏接归船。向来风雨河桥路，肠断杨花白似绵。
送慧上人之九顿岭 其九 戍楼燕集呈熊子庄常子中岳维高并怀公衡万户
作者：刘崧
朝代：明
体裁：七言律诗

戍楼百尺跨崔嵬，公子华筵向晚开。城上秋风低鼓角，江间烟浪入樽罍。登临谩作怀乡赋，感慨深怜济世才。自是将军勤结构，海天旌节几时回。
送慧上人之九顿岭 其二 送杜九皋之金华
作者：刘崧
朝代：明
体裁：七言律诗

公子华年思远征，浙山千里入脩程。筵开候馆林花落，柂转官河春水生。健马长风朝挟箭，惊鸿凉月夜鸣筝。旧游寂寞筠阳道，芳草离离寄远情。
送慧上人之九顿岭 其五 送喻仲渊归省东吴
作者：刘崧
朝代：明
体裁：七言律诗

明秀楼前雨满沙，石榴花发客思家。水通赤岸西流浅，路入青山北向斜。归省可能忘夏凊，传经还解惜年华。寻幽若过双溪去，为觅秋风旧钓槎。
送慧上人之九顿岭 其八 送胡明初自西涧归省柳山
作者：刘崧
朝代：明
体裁：七言律诗

秋雨萧萧度翠微，西南无数白云飞。极知衣綵趋庭乐，况是从师学道归。江浦星流鸡叫早，石林霜远雁来稀。送君不尽丘园思，独倚城楼看落晖。
送慧上人之九顿岭 其六 刘元善弹琴
作者：刘崧
朝代：明
体裁：七言律诗

忆尔弹琴天藻亭，秋风飒飒近帷屏。仙人飞佩去不远，学士杖藜来细听。兰叶临池惊坠露，松枝出石带流星。只今遗意谁能赋，犹想钧天奏洞庭。
送慧上人之九顿岭 其四 送王监生以就试归浙未获荐仍赴太学
作者：刘崧
朝代：明
体裁：七言律诗

东吴乡贡昔多贤，太学诸生最少年。董子尚迟三策对，夏侯终见一经传。宫花晴覆金河水，御柳春浮紫禁烟。遥想桥门冠带盛，时时听讲出宫筵。
送慧上人之九顿岭·其一
作者：刘崧
朝代：明
体裁：七言律诗

九顿岭头愁夕曛，高人南去礼寒云。白牛露地秪自见，玄鹤出林终不群。神锡行空风瑟瑟，钵衣挂树月纷纷。松崖总是经行路，出定哀猿何处闻。
送曾茂文归乐安并柬其兄祥文
作者：刘崧
朝代：明
体裁：七言律诗

秋风落叶思纷纷，北固桥南一送君。行李又从今日别，寄书定向几时闻。长亭月白鸡鸣曙，绝嶂天清雁入云。最忆难兄工赋咏，即看竞爽振斯文。
送李元忠归彭田歌
作者：刘崧
朝代：明
体裁：古风

自为筠州客，喜识同乡人。颜君高迈杨子淳，李也俊逸迥绝尘。令我一日思再亲，见之歘然愁恨深。水边行吟月下坐，意度往往清而真。昨者相携登凤山，酒楼正对桃花湾。锦江西来春波碧，乃有鵁鶄鸂䳵荡漾当其间。此时与子初为客，笑指青山归未得。有约残年共汎舟，要看三洲雪花白。雪花未飞冬又春，子行车马何辚辚。姑苏公子自好客，况是东南贤主宾。惜君掉头不肯住，送君却望城南路。江雾寒深橘子林，吴霜夜满丹枫树。今日何日朔风吹衣，子不我思翩其先归。河梁携手行依依，筠州故人从此稀。黄尘出没乌帽远，寒雁杳杳随人飞。雁飞南北安可期，客行最忆重逢时。高梅始花已烂漫，对酒不饮将奚为。君不见古人抱才或未遇，亦复低徊叹迟暮。不乘驷马独西归，岂信相如好词赋。君才衮衮不可婴，毋以离别伤其情。匣中干莫时时顾，即恐飞腾雷电惊。
送李掾还吉水
作者：刘崧
朝代：明
体裁：五言律诗

霜草马蹄寒，晨趋别上官。吏推文牍简，民忆会期宽。水浅鱼梁出，沙晴雁碛乾。青云冠盖盛，似尔惜才难。
送李敬之赴广西帅府
作者：刘崧
朝代：明
体裁：七言律诗

帅府西开控百蛮，故人捧檄上遥关。春回桂海云垂地，夜入榆溪月满山。客路独行青嶂外，人家多在白云间。南征定有诗千首，凭寄秋来驿使还。
送杜德明归豫章
作者：刘崧
朝代：明
体裁：七言律诗

云白江寒雪未消，归人初发望仙桥。船头冻酒惊浮蚁，剑底春衣忆解貂。湖雨暗沾徐稚榻，山云长隔綵鸾箫。喜闻仲氏林居好，旧隐何时许见招。
送杨公望赴京得满字
作者：刘崧
朝代：明
体裁：古风

君行服初命，列宴当候馆。宾从塞道周，风烟激危管。舟航既汎汎，佩璲亦鞙鞙。沧江东流深，浮云北飞远。林含春雨润，石抱苍山转。朝驱历荆吴，夕秣迈齐兖。凌云紫殿重，栖日丹阙烜。玉塞缭都城，金河注林苑。薇垣甚弘敞，天衢实夷坦。凤毛出西掖，鹭翿翳云䍐。谁论羽林直，自足郎官选。茂名勖树立，令绪慎继缵。兹辰怅言别，于饯宜乐衎。日丽花气薰，莺啼草香暖。承恩贵在早，趣驾焉得缓。仰怀天外翮，俯愧沟中伴。伫立睇遐征，城闉月初满。
送欧阳孔述归安城
作者：刘崧
朝代：明
体裁：古风

晨出西昌门，北望盐水冈。冈峦互回伏，寒日惨其光。君行将所亲，逝此返故乡。故乡岂在远，昔为豺虎场。田庐既芜没，岁月复茫茫。邻里存者谁，童稚各已长。念此不遑寐，夜拂衣上霜。驱车入寒雪，永望梓与桑。黾勉事生理，艰危安可忘。
送汤子敏王伯衢由水口暂出流江
作者：刘崧
朝代：明
体裁：古风

二友忽言别，孤怀易成惋。秋高北风急，日薄众山晚。迟回各抗手，越历犹在眼。前旌转崇林，后骑拥脩坂。庭间怯初散，路缅惊渐远。离离云树合，泯泯溪流漫。斯违谅匪遐，同车冀遄返。
送汤子敬之宁都并柬王太守姜炼师
作者：刘崧
朝代：明
体裁：七言律诗

此日闻君事远征，还从瑶岭上金精。百千万叠晚山出，三十六湾春水生。龙去石潭黄竹暗，鸟啼仙洞菊花晴。定陪五马题诗去，凭报山人载酒行。
送潘郎中迪允谢病归山阴
作者：刘崧
朝代：明

兵曹潘郎美如玉，纱帽锦袍银带束。去年春秋才廿六，起家早食郎官禄。才资简静推酝藉，精爽开明夸敏速。潘为驾部我职方，联事兵曹颇雍陆。喜君妙颜方向盛，觉我秋鬓已先秃。人生聪慧岂外取，灵秀端在两耳目。云胡奇疾忽攻剽，有耳如涂翻不足。阗阗莫悟桴应鼓，辘辘都忘车转毂。传言错误叹朋友，问字惊呼骇童仆。时来内讧疏啖食，十日僵眠战寒燠。文移相府怪沈滞，奏入天墀许归复。我惭迟钝百无补，两耳虽闻竟何属。岂如君以沈聩故，退就休閒非谴逐。谈经作赋未足病，解绶投簪竟何促。都门官柳青欲染，江驿小桃红正蹙。此行先喜拜家庆，次第升堂会姻族。卮？恳款视时馔，巾履逍遥试春服。鉴曲时歌采采莲，柯亭更访青青竹。古来辞荣出昏眊，此日归休见清淑。客怀戚戚感睽合，世态茫茫嗟倚伏。床阴牛斗安足省，夜半鸡鸣竟奚卜。不如万事俱不闻，且与痛饮樽中醁。
送焦廷璋之洪
作者：刘崧
朝代：明
体裁：古风

玄冬山谷寒崔嵬，北风吹雪从天来。居人屏缩不出户，子有远行良苦哉。道路苍茫岁云暮，甚欲留君不能住。仙槎江口石潭深，南望不见青枫树。送行却过东城头，更上桥西沽酒楼。楼前无数白云阙，磊落如对三神洲。当歌置酒忽不乐，少小无成总萧索。长辕短棹日纷纭，山雨江云谩如昨。闻昔尔祖出牧时，我家大父而翁师。清尊画戟照白发，二老风流如见之。旧家文物今何在，霜露荒荒岁年改。珠林孙子真可怜，羡尔承宗振光采。君家巷北我巷南，古藤秋树寒交参。贱贫奔走少相聚，总有至乐何由堪。昨者诵君新句好，于我还能慰枯槁。雪消南浦柂楼高，忆尔离愁满秋草。
送燕相府知印张楚芳省亲还赣
作者：刘崧
朝代：明
体裁：七言律诗

江乡早岁识奇才，万里驱驰蓟北来。护印暂辞王相府，宁亲还上令公台。家传旧业书连屋，寿介新年酒满杯。二月官河冰解冻，放船莫待檄相催。
送王巡检宗道还卓口
作者：刘崧
朝代：明
体裁：七言律诗

都府青春白面郎，边城快马紫游缰。五年乘障山无盗，千里通津水有航。野驿晓晴芳树合，石潭春雨落花香。祇怜江上相逢晚，不尽东风酒满觞。
送王石泉之金陵
作者：刘崧
朝代：明
体裁：七言律诗

金陵千古帝王州，送尔东南万里游。卖药有时来海市，烧丹何处觅神丘。钟山日落回龙虎，淮水天清入斗牛。石底黄精能驻景，重来短镵定相求。
送白石上人游江东
作者：刘崧
朝代：明
体裁：七言律诗

东望龙山一片云，飘飘径度大江喷。金山楼阁中流见，天界钟竽白日闻。雁下湖田秋欲暮，鸟飞淮浦路遥分。浮杯更过维扬去，何处松岩译贝文。
送省掾刘宗弼之岭南买官马
作者：刘崧
朝代：明
体裁：五言律诗

烽火暗崇江，官船发豫章。千金求骏马，万里入南荒。倚剑看明月，停杯问故乡。相臣忧国意，注目倚腾骧。
送箭局大使王仲良还南昌
作者：刘崧
朝代：明
体裁：七言律诗

清晓承恩出帝京，翩翩綵服照新晴。十年干禄双亲健，千里还家一棹轻。夹道风花连晚驿，满城烟柳带春莺。蹇予亦有归田兴，去住偏伤恋阙情。
送罗尚德之赣州
作者：刘崧
朝代：明
体裁：五言律诗

此日垂杨树，维舟惜远行。水生羊角渡，春尽虎头城。学律宁无术，飞书早有声。十年趋幕府，憔悴愧高情。
送罗楚材赴广东之辟
作者：刘崧
朝代：明
体裁：七言律诗

辟书几日到林间，行李乘秋上庾关。已报炎荒开相府，定求药物驻仙颜。宾厨盐送银花白，使舶香分锦鹧斑。南过罗浮莫留滞，满山松桂待君还。
送脱因州判之新淦
作者：刘崧
朝代：明
体裁：七言律诗

陶母祠前山郭西，临流官舍似幽栖。平原樟树通南镇，流水桃花隔故溪。春入华筵承宴早，日高画鼓报衙齐。时清无复劳巡警，随意东风散马蹄。
送臧主事哲新除兵马指挥后承诏赐鞍马白金归山东宁亲
作者：刘崧
朝代：明
体裁：古风

朝鞬长弓入兵马，买船暮出龙江下。问君行色何尔忙，诏许东归问亲舍。去年辞亲谒金銮，入参礼幕陪春官。昨朝却换兜鍪服，健卒马前刀剑簇。奉天诏下朝班时，拜舞谢恩当赤墀。青年如玉衣绚锦，喜气得得浮修眉。赐金在案马在道，千里归宁拜亲好。好念君恩似海深，岁暮还朝须及早。
送芳上人游兴国清凉寺并柬竹间禅伯
作者：刘崧
朝代：明
体裁：七言律诗

又飞云锡度林关，好去清凉第一山。宝气定随楼阁见，禅心长共水云閒。幡幢说法千华里，瓶钵看经万竹间。从此岩栖相见少，肯将诗句落尘寰。
送萧一诚赴万安教谕
作者：刘崧
朝代：明
体裁：古风

闻君戒行装，去领万安学。征舸已载书，离筵更行酌。春还野色迥，日入川光薄。悠悠水上凫，矫矫天际鹤。寇垒尚连戈，边防正鸣柝。千村少烟火，百里到县郭。古来重庠序，乱后馀殿阁。绿野一榛芜，青衿半荒落。师承岂无待，教立将有托。山水舜祠深，端期听韶作。
送萧同可之肇庆
作者：刘崧
朝代：明
体裁：五言律诗

端州萧幕府，五十老能文。命秩乡人羡，诗名朝士闻。石门明夜雪，铜鼓暗春云。暂尔鲲鹏运，终然鹓鹭群。
送萧子所之九江谒刘太守楚奇
作者：刘崧
朝代：明

嗟子频年事远游，又携书剑谒邦侯。浔阳乱后多公馆，樵舍新来有客舟。野树尽含山雨润，江花初结渚云愁。钓耕得似归来好，甘竹溪南有故丘。丞相提兵阙下来，淮南幕府一时开。从军王粲应能赋，草檄相如独擅才。万里关河通驿骑，五云楼观接蓬莱。乡山寂寞兵尘里，愁绝征人奉使回。双塔金光隐夕阴，孤城寒气日萧森。山围叠嶂黄牛耸，水落回塘白石深。凉日松杉空苒苒，秋风禾黍自沉沉。东南千里兵尘合，愁绝春时怅望心。上人伐木东乡去，城下渡江秋水深。百里云山还独往，几时烟寺却重寻。衲衣尚想南军送，贝叶应同西祖吟。回首青原峰上月，相随应解照归心。豫章城阙倚晴虹，公子东归道路通。表里湖山烽火后，东西楼观画图中。谁家杨柳秋霜落，何处芙蓉暮雨红。锦带吴钩看腾踏，临岐呼酒别青骢。曾公岩在通天侧，旧是曾公自凿通。东望不堪遭乱后，南归却忆向岩中。春阴虎卧千峰雪，日落猿啼万壑风。城市别来应少见，看云长是忆曾公。清秋绝顶俯巑岏，危磴如行百八盘。北雁不来天窅窅，南船初上水漫漫。人亡已叹秦筝废，事往空悲赵璧完。落日昏鸦愁满目，若为渡海逐飞翰。紫霞楼上左仙翁，还向南塘在玉隆。虚阙飞凫云影外，乱山骑虎月明中。铜驼荆棘秋风落，铁柱波涛海气通。别后玉箫浑少听，令人长忆万年宫。故人为我致山鸡，十里筠笼谢远携。绣尾喜当寒草见，锦毛愁向落花迷。仙岩尚忆栖云石，书馆应怜踏雪泥。饮啄未能谙野性，题诗先遣报南溪。
送萧子所之九江谒刘太守楚奇 其七 九日登大塔次杨公荣感事一首
作者：刘崧
朝代：明
体裁：七言律诗

清秋绝顶俯巑岏，危磴如行百八盘。北雁不来天窅窅，南船初上水漫漫。人亡已叹秦筝废，事往空悲赵璧完。落日昏鸦愁满目，若为渡海逐飞翰。
送萧子所之九江谒刘太守楚奇 其三 出西郊登山望城中感赋
作者：刘崧
朝代：明
体裁：七言律诗

双塔金光隐夕阴，孤城寒气日萧森。山围叠嶂黄牛耸，水落回塘白石深。凉日松杉空苒苒，秋风禾黍自沉沉。东南千里兵尘合，愁绝春时怅望心。
送萧子所之九江谒刘太守楚奇 其九 萧鹏举以生雉贶余赋诗答之
作者：刘崧
朝代：明
体裁：七言律诗

故人为我致山鸡，十里筠笼谢远携。绣尾喜当寒草见，锦毛愁向落花迷。仙岩尚忆栖云石，书馆应怜踏雪泥。饮啄未能谙野性，题诗先遣报南溪。
送萧子所之九江谒刘太守楚奇 其二 别淮南帅府戴照磨因使还乡复赴淮南
作者：刘崧
朝代：明
体裁：七言律诗

丞相提兵阙下来，淮南幕府一时开。从军王粲应能赋，草檄相如独擅才。万里关河通驿骑，五云楼观接蓬莱。乡山寂寞兵尘里，愁绝征人奉使回。
送萧子所之九江谒刘太守楚奇 其五 送别陈宜归龙兴
作者：刘崧
朝代：明
体裁：七言律诗

豫章城阙倚晴虹，公子东归道路通。表里湖山烽火后，东西楼观画图中。谁家杨柳秋霜落，何处芙蓉暮雨红。锦带吴钩看腾踏，临岐呼酒别青骢。
送萧子所之九江谒刘太守楚奇 其八 寄铁柱观左炼师
作者：刘崧
朝代：明
体裁：七言律诗

紫霞楼上左仙翁，还向南塘在玉隆。虚阙飞凫云影外，乱山骑虎月明中。铜驼荆棘秋风落，铁柱波涛海气通。别后玉箫浑少听，令人长忆万年宫。
送萧子所之九江谒刘太守楚奇 其六 赋通天岩送曾鲁卿归赣岩后有小岩名曾公岩
作者：刘崧
朝代：明
体裁：七言律诗

曾公岩在通天侧，旧是曾公自凿通。东望不堪遭乱后，南归却忆向岩中。春阴虎卧千峰雪，日落猿啼万壑风。城市别来应少见，看云长是忆曾公。
送萧子所之九江谒刘太守楚奇 其四 答定上人将归青原
作者：刘崧
朝代：明
体裁：七言律诗

上人伐木东乡去，城下渡江秋水深。百里云山还独往，几时烟寺却重寻。衲衣尚想南军送，贝叶应同西祖吟。回首青原峰上月，相随应解照归心。
送萧子所之九江谒刘太守楚奇·其一
作者：刘崧
朝代：明
体裁：七言律诗

嗟子频年事远游，又携书剑谒邦侯。浔阳乱后多公馆，樵舍新来有客舟。野树尽含山雨润，江花初结渚云愁。钓耕得似归来好，甘竹溪南有故丘。
送董国贤归乐安
作者：刘崧
朝代：明
体裁：七言律诗

董家伯仲总明经，仲也萧閒似管宁。暇日过从南北巷，穷年送饯短长亭。金精橘子霜前赤，华盖芙蓉雨后青。此地怆然成一别，沉浮江海信流萍。
送袁炼师胡思斋过南溪并柬萧孝友
作者：刘崧
朝代：明
体裁：七言律诗

山路初晴故少泥，喜闻二客过南溪。阴岩骑虎穿云气，锦树闻莺驻马蹄。酒熟定从花下饮，诗成应向竹间题。相逢为谢萧徵士，何日西峰得共携。
送詹守仁归乐安
作者：刘崧
朝代：明
体裁：七言律诗

感子抱书还故丘，丁丁伐木念相求。不愁此别当炎夏，即恐重逢是异州。绝涧雨深垂螮蝀，乱山日落叫钩辀。南归定足三冬学，听尔鸣鞭赋远游。
送谢君寿归豫章
作者：刘崧
朝代：明
体裁：古风

谢君芝兰秀，玉立含春温。昨从钟陵来，过我江上轩。临流一解佩，坐石倒芳樽。时序浩若流，霜露忽已繁。怅然念归路，孤雁同翩翻。城西昔栖隐，旧宅今不存。采药度沙屿，悬壶当市门。隔水望西山，翠屏矗云根。逝此安可觌，清风怀笑言。
送赞礼郎黄渊静监北平秋祀毕还京
作者：刘崧
朝代：明
体裁：七言律诗

圣王秩祀周寰宇，使者承宣莅北平。监礼登坛严夙戒，守臣将事报秋成。中天雨露三时顺，北极星辰五夜清。自是皇心昭感格，从容入奏颂佳声。
送赵参政赴召还京分韵得风字
作者：刘崧
朝代：明
体裁：古风

凛凛岁云暮，辚辚车徂东。简书属严召，君子怀尽忠。外劳既旬宣，内弼方奏功。岂曰择所事，简知在宸衷。念昔历曹署，朝趋接珩璁。北来虽异寀，幸以义见同。庭柏寒始青，垣薇春向红。欢会不终岁，忽如萍与蓬。俯惭辕下驹，仰羡天边鸿。滦水方凝澌，燕山屹崇墉。暌离会有时，精感理则通。操持宜努力，蹇直在匪躬。敢希仁者言，永励国士风。
送赵可立来北平省其兄可久参政却归处州
作者：刘崧
朝代：明
体裁：古风

华省张离筵，骊驹陈苦词。北风吹旷野，归雁何参差。弟也怀故乡，兄以王事羁。高秋一为别，霜露忽已滋。驱车抗前旌，执手安得辞。君看并蒂菂，不独连理枝。眷言此持赠，以慰长相思。
送邢秀才之南海
作者：刘崧
朝代：明
体裁：古风

骅骝蹑层云，振鬣可千里。岂有贤达人，低头恋妻子。买臣未返越，季子终去秦。上策干君王，抚剑清风尘。英英邢茂才，三十沦草莽。长笑别中原，驱车事南往。梅关积雪白，大海瘴雾深。穷冬在远道，念子多苦心。维南峙藩城，五岭树旌节。得子先群英，清风濯炎热。我留山县久，感此霜露馀。遥遥不可攀，羡尔南飞鱼。
送邹明道归吉水
作者：刘崧
朝代：明
体裁：五言律诗

令尹方兴学，先生乃赋归。清秋辞俎豆，白首望庭闱。云薄千峰出，江深一雁飞。溶溶墨潭日，偏照老莱衣。
送郭韬之豫章
作者：刘崧
朝代：明
体裁：古风

鼓瑟送行客，调高难为情。感君万里心，为作秦中声。纷纷江南弄，中有鸣凤曲。静听谐古心，毋为眩烦促。
送陈仲宝之南雄府掾
作者：刘崧
朝代：明
体裁：七言律诗

山城细雨熟蒲萄，公馆题诗送郡曹。总喜风云培健翮，谁怜法令析秋毫。水生东浦临江近，路入南荒庾岭高。亦拟乘槎望沧海，还思投笔钓神鳌。
送雩都吴文学
作者：刘崧
朝代：明
体裁：五言律诗

长忆吴文学，居官近十年。俗随风土变，诗入瘴乡传。晓郭寻山屐，春江出峡船。乱离愁复别，况是落花天。
送青原无尘虚室如海三禅僧往东山迎湛上人一首
作者：刘崧
朝代：明
体裁：七言律诗

好去东山迎湛师，凌空飞锡见三枝。青年海内游方遍，晏岁峰前度岭迟。磨衲旧藏从世换，贝多新译少人知。塔前又报黄荆长，万一同来慰远期。
送颜用行归吉水并柬康隐君宗武
作者：刘崧
朝代：明
体裁：古风

文昌进士颜夫子，昔在筠阳最知己。春风携酒上坊楼，秋雨题诗洞山寺。当时结交翰墨场，共言意气倾侯王。岂知风尘各惊散，此地不得同翱翔。君今只在泸源上，我亦南还窜林莽。旧交零落海云空，梦里惊呼色悽怆。往者山寇攻泸源，义门百口今谁存。况闻亲庭抱永痛，妻子夜哭沙田村。欲归无家出无仆，两年访我城东屋。长林春暝风雨交，此日穷居转愁蹙。柴门苦竹惟鸟啼，流水绕屋生春泥。苦无一钱沽酒饮，坐据寂寞如枯藜。鼓笳连江清夜永，短烛孤帷吊形影。野麦陵陂老雁饥，寒风动竹枯萤冷。知君豪宕轻黄金，感时亦复忧沈沈。青云若负壮士志，白日难照愁人心。谁能短衣事骑射，空遣悲歌泪盈把。却望文昌从此归，东行定过匡山下。匡山先生发如丝，十年不出真吾师。便须晏岁荷短锸，共来山中寻紫芝。
送黄叔勉自天台来北平收其先尊理问君行李却归天台
作者：刘崧
朝代：明
体裁：七言律诗

遗书收拾望南归，风木应悲与愿违。仙客五城霞作佩，家人万里雪为衣。日高堠馆葵花发，雨过官河柳絮飞。此去承宗端赖尔，金华云石有光辉。
造田父
作者：刘崧
朝代：明
体裁：古风

清晨造田父，设馔当前庐。呼儿出揖客，汛地先扫除。欢客啜糁羹，年荒无旨蔬。物薄礼乃丰，情亲心已舒。感此坐复起，一饱不顾馀。谁云贱可鄙，秖觉贵自疏。不见闾里间，坐食常晏如。如何肉食者，阔绝严追胥。
遁迹山中日有幽事因即涧沐云卧草栖木食为四题与子中兄子彦弟同赋以自释 其一 涧沐
作者：刘崧
朝代：明
体裁：五言绝句

涧沐爱深冷，晨光净如练。日出发未晞，白云满吾面。
遁迹山中日有幽事因即涧沐云卧草栖木食为四题与子中兄子彦弟同赋以自释 其三 草栖
作者：刘崧
朝代：明
体裁：五言绝句

秋草深数尺，我栖在其间。英英鸿鹄志，乃与雉兔班。
遁迹山中日有幽事因即涧沐云卧草栖木食为四题与子中兄子彦弟同赋以自释 其二 云卧
作者：刘崧
朝代：明
体裁：五言绝句

閒依青石磴，云卧此林下。回风忽吹散，揽之不盈把。
遁迹山中日有幽事因即涧沐云卧草栖木食为四题与子中兄子彦弟同赋以自释 其四 木食
作者：刘崧
朝代：明
体裁：五言绝句

山木各抱实，我饥日方长。何曾劳种植，愧尔自甘香。
遁迹山中日有幽事因即涧沐云卧草栖木食为四题与子中兄子彦弟同赋以自释·涧沐
作者：刘崧
朝代：明

涧沐爱深冷，晨光净如练。日出发未晞，白云满吾面。閒依青石磴，云卧此林下。回风忽吹散，揽之不盈把。秋草深数尺，我栖在其间。英英鸿鹄志，乃与雉兔班。山木各抱实，我饥日方长。何曾劳种植，愧尔自甘香。
遇周道士
作者：刘崧
朝代：明
体裁：七言绝句

洞玄道士周方外，昨到宣华绝顶回。岩上欲寻山橄榄，忽逢虎迹却归来。
遇邻人道旧
作者：刘崧
朝代：明
体裁：五言律诗

废井生新草，荒村失旧邻。独行迷远道，相见益酸辛。逐戍馀千里，还家止一身。终然未可住，投杖飒沾巾。
遐想亭诗为刘元善赋
作者：刘崧
朝代：明
体裁：古风

登高望神州，邈矣何渺绵。西穷弱水涯，东极扶桑巅。剑阁连蜀栈，幽都涉水天。巀嶪带衡岳，逶迤注秦川。驾车安得驰，汎河苦无船。君子畅玄览，构亭向林泉。眷言寄遐想，临眺豁以宣。高深亦何穷，古今浩无边。岂但四海外，亦在千载前。抚剑怀壮游，揽辔思高贤。对酒不能饮，丘尘正骈阗。下士伤局促，高人乃超然。神情苟弗旷，跬步先尤愆。窅窅天际云，悠悠海中仙。茫茫安可极，耿耿徒自怜。
道中偶见
作者：刘崧
朝代：明
体裁：五言绝句

茅苇白蓬蓬，行人西复东。一双青鹳鹤，飞起野田中。
道中偶见
作者：刘崧
朝代：明
体裁：五言绝句

野径行人绝，陂田流水多。谁家小凫雁，争浴雨中波。
道逢老叟行
作者：刘崧
朝代：明
体裁：古风

道逢老叟行且泣，背项罹伤血沾腋。全家骨肉散风烟，眼暗肠枯少筋力。自言生长太平多，州县不到无徵科。老去常促邻里会，醉来还唱古时歌。粤从东南兵乱起，乡井流离经一纪。不似今年乱较长，九十日来窜荆杞。赣兵自沮北军强，大船如山攒白樯。水南东岸十馀里，列开七府屯兵场。七府兵来掳生口，一旗入山万夫走。跳溪越堑剧猿猱，猎草搜林到鸡狗。最后招安尤可怜，中道要夺何纷然。攘牵牛羊掠囊襆，杀戮老丑俘少年。我从出山被抄掳，一室俄分两三部。大男山中草缚行，幼女城边马驮去。孙男呼母妇哭夫，风惊雨散何须臾。分飞忽作异枝鸟，离逝还同别水鱼。男健胜犊女如玉，全换新衣与装束。湖南转卖得金多，主人无金不能赎。近闻州尹收遗民，毒疠死者无晡晨。独行三日迷所向，不见当时乡里人。茫茫荒草江南路，归已无家死无所。山背时时夜捉人，城中又报新招户。
遣送茶器与欧阳仲元
作者：刘崧
朝代：明
体裁：七言律诗

金樽翠杓非吾事，瓦缶瓷罂也可怜。急送直愁冲暮雨，远携应得注寒泉。枯匏久厌山瓢薄，冻芋空嘲石鼎圆。扑室栗香春酒醒，能忘敲火事烹煎。
遣闷
作者：刘崧
朝代：明
体裁：五言律诗

舟子呼不起，高眠烟浪中。苦云愁积雪，犹欲候天风。倥偬羁怀剧，萧条岁事穷。几时东夹道，骑马听晨钟。
遭乱
作者：刘崧
朝代：明
体裁：五言律诗

遭乱无完物，还家有病躯。夜眠愁枕席，晚食愧盘盂。败壁狐狸入，虚檐鸟雀呼。犹传征敛急，倚杖一长吁。
避寇宿岭下田家
作者：刘崧
朝代：明
体裁：古风

攘攘忽超岭，冥冥遂投村。不知来远近，但见行者奔。风起草木动，牛鸣人语喧。妻子局道隅，泪下声吐吞。老翁墙头看，为我启重门。掬泉沃烦热，坐我林竹根。稍觉颜色定，岂知心魂翻。兹行寔仓卒，感君言貌温。平生亲与友，此日焉足论。
避水西轩述怀
作者：刘崧
朝代：明
体裁：七言绝句

东邻群鸡升木栖，老妇呼儿愁夜啼。分明记得年时水，市上行船与屋齐。
避水西轩述怀
作者：刘崧
朝代：明
体裁：七言绝句

快阁矶前当水头，年年春涨阻南游。料得老翁携稚子，登楼看水说筠州。
避水西轩述怀
作者：刘崧
朝代：明
体裁：七言绝句

昨夜风高浪打门，抱书移榻顿惊奔。朝来欲去浑无路，独坐西轩看水痕。
避水西轩述怀
作者：刘崧
朝代：明
体裁：七言绝句

村北村南江渺然，稻苗麦穗俱可怜。水中夜宿须防盗，屋上朝餐未起烟。
邳州舟中对雪有怀故园梅花
作者：刘崧
朝代：明
体裁：七言律诗

邳州城下雪霏霏，春入无端暖尚微。映日忽疏还复密，随风欲堕却仍飞。沙头渔艇寒收网，岸上人家昼掩扉。忆得故园梅尽发，残年犹恐未能归。
邹母萧夫人挽诗
作者：刘崧
朝代：明
体裁：五言排律

白马引涂车，青鸾护板舆。霞明丹旐远，雾暗琐窗虚。苦味思丸胆，珍鲑忆馈鱼。荒原移旅榇，冻雨洒灵裾。玉树春云表，瑶华夕露初。他年徵显秩，命服贲泉居。
郎湖
作者：刘崧
朝代：明
体裁：五言律诗

何年秋望远，落日晓妆新。垂钓闻仙女，回舟见石人。青烟松嶂晚，红叶柿林春。独觉容华变，空伤羁旅频。
都门柳送熊主事归丰城
作者：刘崧
朝代：明
体裁：古风

都门柳，青青一似腰间绶。千叶皆含雨露恩，一枝偏入行人手。行人初辞丹凤台，买船龙湾明日开。到家好种青青柳，还念都门送别来。
酒醒
作者：刘崧
朝代：明
体裁：七言绝句

野人乱后无归处，惟有尊前似故乡。昨夜流江水亭上，五更酒醒月如霜。
酬友人见问
作者：刘崧
朝代：明
体裁：五言律诗

野人初识面，旧友渐忘名。长日惟窥圃，经年不到城。借书山路远，洗药石泉清。近喜林间鸟，相看故不惊。
酬萧翀怀别见贻之作
作者：刘崧
朝代：明
体裁：古风

久阔易成晚，独居难为欢。如何天壤间，有此忧患端。永念昔别日，春花始资繁。一往落秋风，空闺馀蕙兰。芳年坐超忽，故物俱摧残。海水亦已冰，飞霜中夜寒。沈吟顾俦侣，伤哉涕汍澜。素丝宁独持，抱璞耻相干。感子问远动，志愿得少殚。驰音发孤咏，击节欣众叹。白日照空谷，玄云起崇峦。苟怀合并诚，道路谅匪难。眷言慎初服，黾勉同加餐。
醉后偶书
作者：刘崧
朝代：明
体裁：古风

高人事饮酒，饮酒亦有期。一日十二时，三时斟酌之。曲糵糜我肠，夫岂乐在兹。沈沈百忧中，聊以一解颐。兹晨复旷饮，困败乃不支。床前有小女，长跪陈戒词。甚矣昨日醉，反为醒者嗤。今日可以已，明日当再持。百年亦良远，岂独今日宜。不见刘阮徒，沈冥竟奚为。
醉歌行赠周仲常归九江兼柬许天启汤又新二山长
作者：刘崧
朝代：明

奉君千斛酒，不尽万古情。但令日日事狂醉，何用身后留空名。汉家当时重公卿，天子亦复称圣明。相如徒为茂陵槁，贾谊终作长沙行。听我歌，奉君酒，颠倒英雄古来有。朝客新丰暮帝庭，昨日负薪今结绶。我怀磊块固不平，为尔作歌翻苦声。世无千金赏词赋，安得三顾求躬耕。君才特达吾所惜，暂客风尘未为失。海雁南飞羽翮高，宛马西来汗毛赤。君家自是山东人，将相所萃皆奇珍。著书未献明光殿，移家早住浔阳滨。山东迢迢隔千里，不如浔阳好山水。九江翠色天边来，百叠云屏雾中起。山有谷兮水有湫，昔人旧游今人愁。风湍云木石壁下，？猱抱月鸣啾啾。登高眺古频惆怅，壮心飞扬而浩荡。青山不及苍梧东，碧海遥连洞庭上。秋风落叶何茫然，鼓棹直汎章江船。黄公滩头醉明月，吹笛绝似洪厓仙。我留异县岁华晚，客路遭逢谢青眼。浮云相别好相忆，白日西飞未能挽。吴钩错落紫绮裘，放歌醉舞云中楼。向来不尽万古意，寄君远挂匡山头。君不见钟陵汤茂才，又不见宜春许文学，十年留滞困江城，一日飞腾动寥廓。昔者之别今何如，景星夜粲东南隅。君行何以慰寂寞，南帆一致湓江鱼赠。
醉歌行赠曾举正
作者：刘崧
朝代：明
体裁：古风

岁云逝矣不可留，空谷群木寒飕飕。此时高堂对尊酒，非子何以宽离忧。溪山苍茫延清望，瑶树琼林俨相向。残雪初消薜荔墙，晴云忽拥芙蓉嶂。杯行苦急歌转催，鼓声浩荡如春雷。乱离飘散少欢聚，慎莫负此黄金罍。平生结交遍江郡，晚得萧翀喜清俊。人生最乐在知心，况尔才华更风韵。当筵起舞相低昂，为子一饮空千觞。功名富贵等腐鼠，底用龊龊空愁肠。蛟龙何时起寒蛰，溪南昨夜春风入。春风花开岩谷红，期子来游歌笑同。高霄武姥好泉石，题诗却遍白云中。
采菱篇为林森赋
作者：刘崧
朝代：明
体裁：古风

朝采湖上菱，菱实何离离。浮叶当雨乱，低华映日欹。清流苦难肥，浊水乃易滋。水面方羃䍥，泥间已委垂。中含白雪质，外袭赪玉皮。游鱼畏芒刺，不敢扬其鬐。采采盈倾篚，皎皎吴中儿。密愁垂钓涩，深怯荡舟迟。忽闻歌采菱，借问歌者谁。褰裳往从之，烟水浩两涯。怀德贵自充，中心谅无疵。永言托嘉好，及此秋风时。
采野菜
作者：刘崧
朝代：明
体裁：古风

采野菜，行且顾，野田雨深泥没路。稚男小女挈筐笼，清晨各向田中去。茫茫四野烟火绝，去年秋旱今年雪。草根冻死无寸青，却揽苦荄泪流血。水边蒲荇未作芽，甘荠出泥先放花。长条大叶瘦且老，得似家园菘韭好。枯肠暂满终易饥，酸苦螫人还自知。采野菜，行且哭，贫家食菜苦不足，寨军掠人还食肉。
重游洞玄坛
作者：刘崧
朝代：明
体裁：七言绝句

河水西边万木群，三间茆屋祀真君。仙家阒静无尘榻，自扫青苔坐白云。
重游里良感赋
作者：刘崧
朝代：明
体裁：七言绝句

寺后青峰梵阁阴，寺前流水稻苗深。重寻稚子牵衣处，栗叶青青雨满林。
重游长兴寺
作者：刘崧
朝代：明
体裁：五言律诗

重到长兴寺，青山四面同。鸟啼花竹暗，人散户庭空。蒲涧千年雨，松门午夜风。旧游悲往日，回首各西东。
重过义山堂忆萧晋兄弟与清江刘仲修同饮园空室中今十年矣感念存殁为之黯然
作者：刘崧
朝代：明
体裁：七言绝句

溪泉依旧石泉通，故旧飘零土室空。却忆清江刘处士，曾同绝顶坐松风。
重过梁塘访郭与恭
作者：刘崧
朝代：明
体裁：五言律诗

一水鸣苍峡，千峰引白云。时危还作客，岁晏却寻君。事往诗仍在，愁来酒易醺。野桥寒日下，霜雁远初闻。
重过高城孙景贤寓舍
作者：刘崧
朝代：明
体裁：七言绝句

孙公墩在水南村，乱后重来已闭门。壁上残诗犹可读，令人还忆醉时尊。
野老
作者：刘崧
朝代：明
体裁：七言绝句

野老当门喜客来，旋烧新炕斫桑柴。自言土恶无甜水，五里分泉夜部回。
金沙盛开
作者：刘崧
朝代：明
体裁：七言绝句

金沙花发绕亭东，万朵笼松满障红。安得移樽唤歌舞，为君醉倒锦屏中。
鉴湖清隐为赵圭玉赋
作者：刘崧
朝代：明
体裁：七言律诗

先生旧隐镜湖边，柳屋荷汀引钓船。听雨有时烧烛坐，看云长是挟书眠。松花春酿开山瓮，菱米秋收当水田。此日严趋金马召，他年应遣画图传。
铁十字歌
作者：刘崧
朝代：明
体裁：古风

庐陵江边铁十字，不知何代何岁年。何人作之孰置此，何名何用何宛然。形模交横出四角，三尺嵯牙偃锥槊。雨淋日炙黑色滑，土中鮀鳞见斑驳。人言南唐竹木场所都，铸此罥硾筏与桴。一沉江中一路隅，是耶非耶焉得虞。或云此古厌胜法，水怪奔冲赖排压。雌雄相顾走光芒，神物护呵谁畚锸。所以往代鼓铸虔州城，此物千载为英精。舁铁过之铜乃成，精化气感理莫明。世人往往疑根植，下触每愁风雨殛。近时暴卒破盲惑，掘地出之誇胆力。终然弃置不敢匿，我时见之考其式，赤乌之年乃妄饰。吾闻天生五行中，惟金可革亦可从。何不为刀为错通商工，为耜为镈利九农。斩犀刺虎为剑锋，不然行雨极变化为蛟龙。胡独汨没在泥滓，断甓遗株等沦弃。铜仙不来秦鐻废，坐阅兴亡一流涕。
铜城驿遇雪
作者：刘崧
朝代：明
体裁：五言律诗

晨起驱双犊，前行挟两辀。偶冲寒雪去，如驾玉麟游。草树千章列，川原一色浮。几时还入觐，趋拜凤凰楼。
锦裹石行
作者：刘崧
朝代：明
体裁：古风

锦裹石，何苍苍，我行入封川，问之江上郎。云昔有辩士，往说南越王。道傍见山石，指天誓不忘。谓苟得意归，不独衣锦还故乡，要使兹山之石同辉光。一朝缓颊下南荒，车马千驷金满装。便令制锦百万匹，尽裹山石荣铺张。至今岩阿草木昭煌煌，兽不得憩鸟不敢翔。烂然云霞彩，下照江中央。我欲登其巅，窥海略扶桑。掇此五色文，献之紫虚皇。有志愿莫遂，却立增慨慷。吾闻陆贾去汉室，乃有贾生流涕论帝傍。惜此文绣被屋墙，丈夫未遇焉可量。衣或带索食秕糠，偶然会遇亦其常。奈何暴殄恣所偿，胡不衣被沾四方。不曰爰居徒劳铿锵，匪悼尔石兮惟狂之伤。
镜岩歌为镜方彭及予赋
作者：刘崧
朝代：明
体裁：古风

君不见南山山前一片石，崭然壁立当流泉。皎如千年青铜镜，挂在万仞高崖巅。泉流日冲激，烟云相荡摩。鱼龙过之不敢睨，如有神物严撝呵。夜深月明从东来，但见五色灿烂寒光开。扫空婆娑黑云影，照见海上金银台。我从武姥来，却望嵩华去。道逢老篯铿，盛说岩中趣。东风拂涧桃花飞，爱此山水含清辉。放歌谁和碧玉调，起舞更揽青萝衣。我怜老仙极清越，颜色如童发如雪。便从石上引芳尊，夜夜岩前醉明月。
长律十四韵送彭公权教授还永新
作者：刘崧
朝代：明
体裁：七言排律

六千里外燕山客，白发还乡遂苦心。杨柳堠边风一叶，胡桃园里雪千林。路经齐楚冰犹壮，春到湖山暖渐深。龙庙读碑山窈窈，神冈分棹水沉沉。行寻梅洞跻危石，笑指荷峰数近岑。弟妹入门惊老色，邻儿候马识乡音。新城桃李从头看，故冢松楸逐处寻。竹底扫云安坐榻，花间载酒濯尘襟。糁盐芋粽朝供饤，下豉莼羹早溉鬵。定解狐裘披白苧，更从鸡黍饭黄金。山游曳杖应行乐，乡饮当筵亦醉吟。此日衣冠还旧俗，他年图画记斯今。茶园江馆曾题句，松室山房昔挂琴。我亦十年离旧隐，烦君一一访登临。
长相思
作者：刘崧
朝代：明
体裁：乐府曲辞

长相思，乃在青天之外，碧海之湄。我欲见之望不极，侧身太息涕涟洏。昔与君别者，驱车临路岐。车尘向南起，回风吹灭之。君行遥遥，邈不可持。含悲蓄愤，郁其累累。瞻彼出月，弦望有时。乃靡朝夕，如渴如饥。落叶飘飖宁返枝，东流之水无还期。重华一去万里绝，湘江秋竹何离离。宁为懊恼曲，莫奏长相思。思长意远君不知，妾心所陈多苦辞。
门有车马客
作者：刘崧
朝代：明
体裁：乐府曲辞

门有车马客，光彩一何都。谓从天上来，意气倾万夫。银鞍耀流星，丹毂夹华月。白马骄且驰，浮云递明灭。鸣鞘赴咸阳，执戟趋承明。二十事征战，三十成功名。出护塞上军，入典禁中直。五侯与七贵，调笑同出入。相如早还蜀，季子终相秦。如何衡门士，抱膝长苦辛。
问月图
作者：刘崧
朝代：明
体裁：五言绝句

月色如金波，揽之欲盈手。如何不解饮，空遣星名酒。
问胡山人坟
作者：刘崧
朝代：明

偶寻康道士，因问故人坟。满地生秋草，何年閟白云。松楼秋梦断，竹浦夜吟分。狂饮犹怜我，？泉拟酹君。
闰七月十夜独酌
作者：刘崧
朝代：明
体裁：古风

华月出渐高，飞光入危榭。幽人对尊酒，独酌意颇暇。风林起森寂，方帙散狼藉。虑顾不成歌，微唫答清夜。庭前有隙地，植木引藤架。蓬蒿日萧条，鸡鹜集其下。旁罗三石峰，培塿互骈亚。蟋蟀鸣中宵，悠然感时化。二年厌羁旅，奔走涉冬夏。思营堂中养，遂别江边舍。不复理茅茨，焉能事耕稼。童孩缠瘉疾，老大伤徂谢。天寒道路远，滩水哀激射。止酒且莫斟，有泪迸欲泻。鸣马顿长缨，谁能纵其靶。
闻东乡妇女为乱兵驱掠南上甚众
作者：刘崧
朝代：明
体裁：七言绝句

华屋娉婷步履轻，乱来几日窜荆榛。官兵驱入牛羊队，直过江南闻哭声。
闻东乡妇女为乱兵驱掠南上甚众
作者：刘崧
朝代：明
体裁：七言绝句

朝火南村暮北村，千家今有几家存。君看道路累累者，总是承平长育恩。
闻伯中兄家居日课儿子平原读书小女信女红之暇亦时时弄笔学字偶因家问中见近写二纸喜而赋诗寄伯中长公当发一笑耳
作者：刘崧
朝代：明
体裁：七言律诗

苦忆经年别二雏，喜从片楮见挥濡。诗书幸不遭涂抹，文字何妨效拓摸。通子讵怜彭泽老，伏君未觉济南孤。他年万一传新样，莫忘临池是大苏。
闻伯兄中翁有水竹居之乐赋此奉寄
作者：刘崧
朝代：明
体裁：七言律诗

齐化门东送子归，低头惟有泪沾衣。故园已是三年别，客路还看一雁飞。蟹蛰官河冰渐合，鸟啼宫树露全晞。到家应及椒花宴，莫遣春来音信稀。